description: Colombia president Juan Manuel Santos algatas esmaspäeval uue dialoogi rahu saavutamiseks vasaksissidega pärast seda, kui rahulepe nädalavahetusel rahvahääletusel napilt tagasi lükati.

title: Colombia algatas uue dialoogi konflikti lõpetamiseks FARC-iga

maintext:
Santos ütles telepöördumises, et ta tegi endisele asepresidendile Humberto de la Callele, kes oli valitsuse peamine läbirääkija, ülesandeks "alustada niipea kui võimalik arutelusid kõikide vajalike teemade üle, et saavutada kokkulepe ja viia ellu iga colombialase unistus lõpetada sõda FARC-iga (Colombia Revolutsiooniliste Relvajõududega)".
De la Calle ütles esmaspäeval, et soovib lahkuda läbirääkimiste delegatsiooni juhi kohalt, kuna peab end vastutavaks rahuleppe tagasilükkamise eest.
Colombia valijad lükkasid pühapäeval tagasi 26. septembril allkirjastatud rahuleppe, mille heakskiitmine oleks lõpetanud 52 aastat kestnud sõja valitsuse ja FARC-i vahel.


description: Afganistani põhjaosas on kolmandat päeva käimas ägedad lahingud Talibani võitlejate ja Afganistani vägede vahel, teatasid võimud.

title: Afganistani põhjaosas käivad ägedad lahingud

maintext:
Kunduzi provintsi politseiülema kindral Qasim Jungalbaghi sõnul ründas Taliban valitsusvägesid taas täna hommikul ida ja lõuna suunalt.
Kunduzi linnas – mida Taliban ründas kolme päeva eest – on käimas puhastusoperatsioonid, linnast väljas jätkuvad raevukad lahingud. Kunduzi provintsinõukogu esimehe Mohammad Yusouf Ayubi sõnul on toiduainete hinnad alates esmaspäevast tõusnud pea kolm korda. Napib nii toitu, vett kui elektrit.
Linn langes Talibani kätte aasta eest, ent valitsuväed taastasid ameeriklaste abiga kontrolli linna üle.

fasttext_language: et


description: USA vabariiklaste presidendikandidaadi Donald Trumpi kampaaniameeskond ei kavatse alla anda, kuigi demokraatide kandidaat on viimaste küsitluste kohaselt jõudsalt eduseisu kasvatanud, edastas pühapäeval kohalik meedia.

maintext:
Trumpi kampaaniajuhi Kellyanne Conway sõnul pole mäng veel kaugeltki läbi ja keegi ei kavatse alla anda.
Conway siiski tunnistas brittide rahvusringhäälingule BBC antud usutluses Clintoni «väikest edumaad».
USA demokraatide presidendikandidaadi Hillary Clintoni edu vabariiklase Donald Trumpi ees on mõnede küsitluste kohaselt kerkinud 12 protsendipunktini.
Vabariiklaste nominendi reiting on liikunud üha allapoole sestsaadik, kui mitmed naised on hakanud välja tulema tema vastu esitatud süüdistustega seksuaalses ahistamises ja sündsusetus käitumises.
ABC Newsi küsitluses edestas Clinton Trumpi 50 toetusprotsendiga 38 vastu. Kümne päeva eest avaldatud ABC/Newsi/Washington Posti küsitluses juhtis Clinton vaid nelja protsendipunktiga.


description: Saksa võimud uurivad praegu võimalusi kehtestada Venemaa vastu uusi sanktsioone vastuseks tema tegevusele Süürias, edastas USA ajaleht Wall Street Journal, viidates asjaga kursis olevale allikale.

title: Saksamaa kaalub Süüria eest Venemaale lisasanktsioone

maintext:
Allika andmetel uurib kantsler Angela Merkeli valitsus meetmeid, mis võiksid sundida Venemaad muutma oma käitumist Süürias, kus Vene lennukid toetavad Aleppo ülestõusnuid ründavat valitsuseväge.
Ajaleht osutab, et üks meetmeid, mida Saksamaa kaalub, on täiendavad Euroopa majandussanktsioonid Venemaa vastu, ja meenutab, et Merkel oli praeguste sanktsioonide algataja.
Samas tõdes allikas, et arutelu Saksa valitsuses on algusjärgus, ja ei ole selge, kas Merkeli meetmeid toetavad ka teised valitsuskoalitsiooni osalised, sh sotsiaaldemokraadid.
Ajaleht märgib, et lääne juhid süüdistavad Venemaad humanitaarkriisi tekitamises ja tsiviilobjektide ründamises.
Euroopa poliitikud on ühtlasi mures, et vägivalla ägenemine Süürias võib tuua uue pagulastelaine.
USA ametlike esindajate seas on tugevaid erimeelsusi sõjategevuse alustamise osas Süürias, kuid mõningad ametnikud ütlevad, et Euroopa sanktsioonid Venemaa vastu on parim vahend, mis võib sundida seda muutma oma käitumist Süüria kodusõjas ja leidma konstruktiivsema seisukoha, kirjutas Wall Street Journal.


description: Brasiilia põhjaosas sai vanglas kahe jõugu vahel puhkenud kokkupõrgetes surma vähemalt 25 vangi.

title: Brasiilias sai vanglas kokkupõrgetes surma 25 vangi

maintext:
Seitsmel kinnipeetaval lõigati Roraima osariigis Boa Vistas asuvas vanglas pea maha ning kuus vangi põletati surnuks, edastas uudistekülg G1 viitega kohalikule politseile.
«Veresaun sai alguse sellest, kui Agricola de Monte Cristo vangla ühes tiivas hoitavad vangid tungisid teise tiiba. Sissetungijad olid relvastatud nugade ja puukurikatega,» ütles G1-le ühe kinnipeetava naine, kes oli kokkupõrgete puhkedes vanglas.
Roraima osariigi justiitsministri Uziel Castro sõnul puhkesid kokkupõrked külastustundide ajal ning lühiajaliselt võeti pantvangi umbes 100 kinnipeetavate sugulast. Vangid nõudsid kohtuniku kohale toomist, kes kuulaks ära nende nõudmised. Tema asemel sisenes vanglasse politsei eriüksus, kes vabastas pantvangid ja taastas päikeseloojanguks kontrolli vangla üle.


description: Eile õhtul ajas kirvega vehkiv kloun Taanis Holbæki linnas taga 22-aastast meest. Eelnev nädalavahetus on toonud Taanis kaasa «tapjaklounidega» seotud juhtumite plahvatusliku kasvu, vahendab The Local.

title: Tapjaklounide juhtumid on Taanis plahvatuslikult kasvanud

maintext:
«22-aastane oli väga šokeeritud, kui me temaga hiljem rääkisime,» sõnas politsei kõneisik Carsten Andersen kohalikule uudistekanalile TV Øst. «Selline käitumine on täiesti vastuvõetamatu.»
Nädalavahetusel kasvas Taanis hüppeliselt «tapjaklounidega» seotud intsidentide arv, kui üle riigi teatati kaheksateistkümnest uuest juhtumist.
Anderseni sõnul hirmutati laupäeva öösel ka teist 20-aastast meest, kui kloun Holbæki linnas põõsastest välja hüppas. Klounist teatati ka lähedalasuvas Svinninge linnas.
Ka Sjællandi lõunaosas toimus nädalavahetusel ridamisi klounijuhtumeid, näiteks ründas klounikostüümis isik naist, kes oli öösel koeraga jalutama läinud. Kloun jälitas teda kuni koduni, kus tal õnnestus end tuppa lukustada ja politsei kutsuda.
Klounirünnakutest teatati ka Næstvedi ja Merni linnades. «Tegemist ei olnud sama isikuga,» ütles Lõuna-Sjællandi politseinik Søren Østervig. «Mernis tulistasid ilutulestikurakette kaks maskides noormeest. Præstøs jälitas inimesi aga üksikisik.»
«Tapjaklounide» fenomen sai alguse Ameerika Ühendriikides augustis ning on kiiresti levinud üle Ameerika ja Euroopa. Viimastel nädalatel on teateid klounimaskides ahistajatest saabunud nii Taanist, Norrast, Rootsist, Suurbritanniast, Iirimaalt kui Hollandist.


description: Hispaania lõunaosas kärgatas laupäeval plahvatus restoranis, vigastada sai vähemalt 77 inimest, teatas ajaleht El Mundo.

title: Hispaania lõunaosas sai plahvatuses viga 77 inimest

maintext:
Plahvatus leidis aset Andaluusias asuvas Velez-Malagas kella seitsme ajal õhtul kohaliku aja järgi.
Vähemalt viis inimest sai raskelt vigastada.
Kohalike võimuesindajate hinnangul põhjustas plahvatuse restorani köögis lõhkenud gaasimahuti. Seda kinnitavad ka tunnistajate ütlused, mille kohaselt kokk tormas enne plahvatust köögist välja, et külastajaid hoiatada.
"Tundub, et seal oli gaasileke. Põlenguohtu enam pole. Õnnetuse asjaolude väljaselgitamiseks on alustatud uurimist," ütles sündmuskohale saabunud linnapea ajalehele. Terrorirünnakut ei kahtlustata.
Hispaania rahvusringhäälingu andmetel saadeti õnnetuspaika kogu regiooni kiirabibrigaadid.
Esialgu pole teada, kas vigastatute seas oli välismaalasi. Andaluusia on populaarne puhkusekoht muu hulgas soomlaste seas.


authors: Afp Interfax

description: Ligi pooled venelased kardavad, et Moskva õhurünnakud Süürias võivad valla päästa kolmanda maailmasõja, näitas täna avaldatud arvamusuuring.

title: Pea pooled venelastest kardavad Süüriast kolmandat maailmasõda

maintext:
Süüria presidendi Bashar al-Assadi liitlane Venemaa peab Süürias õhusõda alates eelmise aasta septembrist.
Vastanutest 48 protsenti kardab, et pingete kasv Venemaa ja lääne suhetes võib viia kolmanda maailmasõja puhkemiseni, näitas sõltumatu uuringufirma Levada keskuse eelmisel nädalal korraldatud küsitlus. Vastanutest 42 protsenti seda ei karda ja 10 protsenti ei osanud küsimusele vastata.
Juulis kartis Süüria sündmustest kolmanda maailmasõja vallapääsemist 29 protsenti vastanuist.
Vastanutest 35 protsenti arvas, et USA ja Venemaa ning Süüria praegune juhtkond jõuavad kokkuleppele olukorra lahendamise viisis, kuid 39 protsenti arvas, et seda ei juhtu. Vastust ei osanud anda 26 protsenti osalenutest.
32 protsenti venelastest tunnistas, et Moskva õhukampaania on mõjutanud negatiivselt rahvusvahelist suhtumist Venemaasse. 21 protsenti arvasid, et suhtumine paranes, 26 ei märganud muutusi ja 21 protsenti jäi vastamisega kimpu.
Sellest hoolimata toetas 52 protsenti vastanuist Vene õhurünnakuid Süürias, nende vastu oli 26 protsenti küsitletuist.
Küsitlus toimus 21.-24. oktoobrini Venemaa 48 piirkonna 137 asulas. Kokku küsitleti 1600 inimest.


description: Türgi kaguosas elav 97-aastane naine kinnitab, et tal on kolme abielu peale kokku 450 lapselast. Tema lähedased ütlevad aga, et naise tegelik vanus on 130.

title: Türgi naine väidab, et tal on 450 lapselast

maintext:
Diyarbakıri linnas elav Şahi Tayurak räägib, et tema hinnang lastelaste osas põhineb umbes kolm aastat tagasi tehtud arvutustel. Kui tema vanus on aga tõepoolest 130 eluaastat, oleks ta sellega pika edumaaga maailma vanim naine.
Tema tütar Telliye Tayurak lausus, et sünniaasta tema ema sünnitunnistusel näitab 1919, kuid tõenäoliselt on tegu veaga – sest tütar ise tuli ilmale 1926. 90-aastane tütar väidab nüüd, et kalkulatsioonide järgi on ema vanuseks seega vähemalt 130.
«Kui ma lobisein oma emaga ja ta räägib oma minevikust, muutun väga emotsionaalseks,» jutustab Telliye Tayurak. «Ta räägib vaesusest ja ajast, mil inimestel polnud raha, et osta endale riideid ja kingi.» Tütar ütleb, et kõigi lastelaste loendamiseks peab ta tegema nimekirja oma vendadest-õdedest, nõbudest ja kõigist teistest lähisugulastest.
Şahi Tayuraki pere sõnul on naine pidanud tegema elu jooksul üheainsa operatsiooni, kui talt eemaldati sapikivid.


description: Süüria valitsusväed kasutasid 2015. aasta märtsis keemiarelva

maintext:
Süüria valitsusväed ründasid 2015. aasta märtsis Qmenase linna keemiarelvadega, ütlesid ÜRO eksperdid reedel avaldatud raportis, varem on ÜRO uurijad süüdistanud režiimivägesid kahes keemiarünnakus.
Maailmaorganisatsiooni ühise uurimismehhanismi (JIM) eksperdid esitlesid reedel ÜRO Julgeolekunõukogule raportit keemiarelvade kasutamisest Süürias.
JIM-i sõnul on olemas "piisavad tõendid" järelduse tegemiseks, et Süüria valitsusväed kannavad vastutust ühe rünnaku eest Idlibi provintsis asuvale Qmenasele 2015. aasta 16. märtsil. Süüria valitsusvägede helikopter heitis suurelt kõrguselt seadeldise, millest "vallandusid kokkupuutel maapinnaga elanikkonda mõjutanud mürkaineid", ütlesid uurijad.
Pealtnägijad ja haiglapersonal tuvastasid kloriini lõhna ja sümptomid.
Teisalt ei suutnud uurijad tuvastada 2015. aasta märtsis Idlibi provintsis Binnishis ning 2014. aasta aprillis Hama provintsis Kfar Zitas korraldatud keemiarünnakute toimepanijaid. Kfar Zitas oli arvatava seadme tükid eemaldatud ning neid ei olnud võimalik täie kindlusega asukohaga seostada.
Lisatunnistajad kinnitasid kloriinikanistri leidmist Binnishis 2015. aasta 24. märtsil, ent rünnaku täpset aeg ja kohta ei olnud võimalik välja selgitada ning kanistrit polnud võimalik seostada ühegi keemiarünnaku asupaigaga.
ÜRO uurijad asetasid augustis Süüria režiimile süü keemiarelvade kasutamise eest kahes Idlibi provintsi külas - Talmenesis 2014. aasta 21. aprillil ning Sarminis 2015. aasta 16. märtsil. Äärmusrühmitust Islamiriik (IS) süüdistavad ÜRO uurijad sinepigaasi kasutamises Aleppo provintsis Marea linnas 2015. aasta 21. augustil.
ÜRO lõi JIM-i aasta tagasi keemiarelvarünnakute uurimiseks Süürias. Uurimismehhanism on tuvastanud seitsmes linnas vähemalt üheksa keemiarelvade tõenäolise kasutamise juhtu.
USA, Suurbritannia ja Prantsusmaa nõuavad Süüria presidendi Bashar al-Assadi režiimile keemiarelvade kasutamise eest ÜRO Julgeolekunõukogu sanktsioone. Süüria liitlase Venemaa suursaadik ÜRO juures Vitali Tšurkin ütles augustis, et raportis esitatud tõendid ei ole lõplikud, ning Venemaa kavatseb sanktsioonidele vastu seista.
Süüria režiim tõotas 2013. aasta septembris USA ja Venemaa vahendusel saavutatud kokkuleppes loovutada oma keemiaarsenali ning demonteerida keemiarelvade tootmisobjektid. Kokkulepe järgnes Süüria režiimi keemiarünnakule Damaskuse eeslinnas, mille järel ähvardas Washington alustada Süüria valitsuse vastu sõjalist karistusaktsiooni.
Keemiarelvade Keelustamise Organisatsioon (OPCW) teatas jaanuaris Süüria keemiarelvade hävitamise protsessi lõpuleviimisest.


description: Venemaal Orjolis tõmmati eile tsaar Ivan Julma kujule kott pähe. Teo toimepanijale tehti pisihuligaansuse eest haldusprotokoll, teatas Vene siseministeerium täna.

title: Orjolis tõmmati Ivan Julma mälestusmärgile kott pähe

maintext:
Siseministeeriumi piirkondliku pressiesindaja Karina Tharževskaja sõnul tuli 30. oktoobri hommikul politseisse kõne, et keegi oli kujule koti pähe tõmmanud.
Sündmuspaigale saadetud politseinikud tuvastasid teo toimepanija ja pidasid ta kinni.
«Talle koostati haldusprotokoll ja määrati trahv,» sõnas Tharževskaja. Ametnik ei täpsustanud kinnipeetu põhjendust teole.
Meedias ja suhtlusvõrgustikus avaldatud fotodel on näha, et tsaari hobuse kaela oli riputatud ka silt tekstiga «Kuidagi umbne ja pime on».
Ivan Julma mälestusmärk püstitati oktoobri alguses Issanda Ilmutamise peakiriku ette Oka ja Orliku jõe ühinemiskoha juurde kaldale ja avati ametlikult 14. oktoobril. Kuju on Venemaa esimene mälestusmärk tsaar Ivan Julmale.


description: Leedus Rukla põgenikekeskuses loopisid kohalikud noorukid teismelisi Süüria põgenikke kividega, teatas politsei reedel.

title: Leedus loopisid noorukid teismelisi Süüria põgenikke kividega

maintext:
Kaks kohalikku solvasid, tõukasid ning loopisid koolist keskusesse naasnud 14-aastasi süürlasi. Teismelistele kutsuti kiirabi.
Piirkonda saadeti ka politsei, kes otsib kahtlusaluseid taga.
Keskuses elab 130 Lähis-Ida põgenikku, kes saabusid Leetu Euroopa Liidu põgenike ümberjaotuskava alusel.
Intsident leidis aset kaks nädalat pärast rünnakut kahe naissoost põgeniku vastu, kes olid linnas jalutuskäigul.
Leedu on lubanud ELi kava alusel võtta vastu 1105 põgenikku Kreekast ja Itaaliast ning Türgis asuvatest Süüria põgenikelaagritest.


description: Moskva hinnangul peaks lääs avaldama Kiievile survet, et see täidaks Minski lepete poliitilise osa, ütles Vene välisministeeriumi ametlik esindaja Maria Zahharova täna.

title: Mosvka: lääs sidugu Minski lepete täitmine rahaabiga Kiievile

maintext:
«Lähtume sellest, et meie lääne ametivennad peaksid rakendama meetmeid surve avaldamiseks Kiievi võimudele poliitilise reformi lubaduste elluviimiseks, võtta vastu Minskis kokkulepitud seadused,» ütles Zahharova noordiplomaatide foorumil esinedes.
Lisaks kutsus ta üles siduma lepete täitmine rahaabiga Kiievile.
«Kiievi võimude rahaline toetamine, me ju näeme milliseid hiidkrediite ja ülekandeid Kiiev saab, näeme, et nende eeltingimuseks on edu võitluses korruptsiooniga. Miks ei võiks selliseks tingimuseks olla Minski lepete täitmine, on suur küsimus,» ütles Zahharova.
«Mulle näib, et see oleks tõhus meede Kiievi võimude innustamiseks Minski leppeid täitma,» lisas ta.


description: Itaalia keskosa tabas kolmapäeval 5,4-magnituudine maavärin, mida oli tunda ka pealinnas Roomas. Järgnes uus maavärin, mille tugevuseks mõõdeti 6,1 magnituudi.

title: Itaaliat raputas tugev maavärin, järeltõuge oli veelgi tugevam

maintext:
Uudisteagentuuri AP teatel on Visso ja Ussita väikelinnades paljud majad ja muud ehitised kokku kukkunud, elekter kadunud ja paanikas inimesed tormavad tänavatel.
Esimene maavärin raputas Marche ja Umbria piirkonda kella seitsme ajal õhtul ning selle tugevuseks mõõdeti 5,4 magnituudi, kirjutas Reuters. Maavärina epitsenter asus Perugia linna lähedal, selle tõukeid oli tunda ka Itaalia pealinnas Roomas. Teise maavärina tugevuseks mõõdeti 6,1 magnituudi, andis teada Reuters. Selle maavärina epitsenter oli Visso linna lähedal.
On tulnud esimesed teated kannatanutest. Itaalia meedia teatel on Visso linnas jäänud mitu inimest kokku kukkunud maja rusude alla.
Mitmed vanad maakirikud on kokku varisenud või kahjustatud. Visso linn on mattunud pimedusse, sest maavärina tõttu kadus kogu piirkonnast elekter.
Itaalia televisioon näitas kaadreid Vissost, kus on laialdased purustused.
Õhtul järgnesid maavärinale tugevad järeltõuked, mida oli tunda ka Roomas.
Prelim M6.0 EQ central Italy Oct-26 19:18 UTC, updates at https://t.co/vMTS7f72Wv , a little over 2 hours after prelim M5.5 EQ in same area pic.twitter.com/IQtdcAqwHV — USGS (@USGS) October 26, 2016
Itaalia väljaanne Reppublica kirjutab, et pärast teist, eelmisest tugevamat maavärinat on mitmel pool hooned kokku kukkunud. Ussita linna meeri Marco Rinaldi sõnul on linnas apokalüptiline olukord ja paljud majad on rusudes. Linnapea märkis, et ta on elu jooksul kogenud palju maavärinaid, kuid seekordne oli kõige tugevam, vahendas AP. "Inimesed karjuvad tänavail, pimeduses," rääkis Rinaldi.
Sellel videol on näha, kuidas pärast teist maavärinat hooned rusudeks varisevad:
Reutersi video Vissost:
Strong earthquakes strike central Italy - see mobile phone footage of quake-hit Visso: https://t.co/5iJCltlTtc pic.twitter.com/pSGHBPzLqE — Reuters Top News (@Reuters) October 26, 2016
Linnakese nimega Castelsantangelo sul Nera meer Mauro Falcucci märkis, et ka nende linn on pimeduses ja linnaelanikud ootavad päästetöötajate saabumist. Linnapea sõnul on osa hooneid kokku kukkunud, kuid esialgu pole teateid hukkunutest.
Reutersi teatel kästi koolid neljapäeval suletuks jätta. Itaalia peaminister Matteo Renzi tühistas oma kohustused, et jälgida sündmuste arengut.
A more powerful earthquake strikes central Italy just a few hours after 5.5 magnitude quake struck same region. https://t.co/JHT9XNP1Wu pic.twitter.com/giGVkovEAH — CNN Breaking News (@cnnbrk) October 26, 2016
Augustis raputas Kesk-Itaaliat ja Roomat maavärin magnituudiga 6,2. Maavärinapiirkonnas hukkus 278 inimest ja hävines sadu hooneid. Kõige enam kaotas inimesi Amatrice linn, mille 2500 elanikust vähemalt 193 sai surma. Itaalia võimud kuulutasid kannatada saanud alal välja eriolukorra.


description: Vene president Vladimir Putin lükkas tagasi Vene sõjaväe palve jätkata õhurünnakuid Süüria Aleppo linnas, kus ülestõusnud on alustanud pealetungi, teatas Kreml reedel.

title: Putin keelas Vene õhurünnakute jätkamise Aleppos

maintext:
Kremli pressiesindaja Dmitri Peskovi sõnul peab Putin õhurünnakute jäktumist Aleppos mittesoovitavaks ja tahab humanitaarkoridoride avatuna hoidmist, et tsiviilisikud ja ülestõusnud saaksid Aleppost lahkuda.
Peskov ütles, et «humanitaarpaus» ananb Washingtonile aga austada oma lubadust eraldada mõõdukad ülestõusnud pühasõdalastest.
Ta märkis samas, et Venemaa jätab endale õiguse pakkuda Süüria valitsusvägedele igakülgset toetust.
Süüria ülestõusnud alustasid reedel pealetungi valitsusvägede piiramisrõnga murdmiseks Aleppo idapoolsete linnaosade ümber. Valitsusväed teatasid pealetungi tagasilöömisest. Venemaa pole Aleppos õhurünnakuid korraldanud alates 18. oktoobrist.
Vene kaitseministeerium palus täna president Vladimir Putinilt luba jätkata kümnepäevase vaheaja järel õhurünnakuid Aleppo linnale Süürias.
«Me oleme esitanud relvajõudude ülemjuhatajale palve jätkata õhurünnakuid,» ütles Vene kindralstaabi esindaja Sergei Rudskoi pressibriifingul.
Süüria ülestõusnud alustasid täna pealetungi valitsusvägede piiramisrõnga murdmiseks Aleppo idapoolsete linnaosade ümber. Valitsusväed teatasid pealetungi tagasilöömisest.


authors:
Erik Eenlo
Bns-I Välisuudiste Toimetaja

description: Meedia: Orkaan Matthew nõudis Haitil 264 inimelu

maintext:
Haitil orkaan Matthew tõttu hukkunud inimeste arv on tõusnud 264-ni, vahendas kohalik meedia neljapäeval.
Haiti lõunaosa on kaks päeva pärast neljanda kategooria tormi möödumist ülejäänud riigist ära lõigatud, edastas Radio Television Caraibies.
Valitsus teatas neljapäeval ohvrite arvuks 108.
Abiorganisatsioon CARE teatel purustas Matthew täielikult Haiti lõunaosa Jérémie linna.
"Jérémie on täielikult purustatud," ütles CARE Haiti-direktor Jean-Michel Vigreux Twitteris. "80 protsenti hoonetest on minema pühitud. Kõik telefonikaablid ja elekter on läinud. Linn on täielikult ära lõigatud ning kõigil hakkab otsa saama toit ja raha."
Roche-à-Bateau linnas hukkus 50 inimest. Kohaliku ametniku Ostin Pierre-Louis' sõnul on asula "laastatud".


description: Saksa võimud teatasid täna, et algatasid põgenikupere suhtes uurimise, sest nood olid veebioksjonikeskkonda eBay väidetavalt müüki pannud oma ühekuuse imiku alghinnaga 5000 eurot.

title: Põgenikepaar Saksamaal üritas Ebay's väidetavalt oma ühekuist imikut maha müüa

maintext:
Politsei algatas võimaliku inimkaubitsemise tuvastamiseks uurimise, kui oli teisipäeval üles riputatud kuulutuse kohta vihje saanud, kirjutab uudisteagentuur AFP.
40-päevane tüdruk toimetati lastekaitseametnike hoole alla, teatas Duisburgi politsei.
Esialgse uurimise käigus on selgunud, et kuulutus pandi keskonda üles põgenikepaari internetiühenduse kaudu, kuid seda kasutavad ka teised pereliikmed ning täpse tõe selgitab välja juurdlus.


description: Saksamaa politsei korraldas möödunud nädalalõpul suurhaarangu Chemnitzis, kus otsiti noort terrorismis kahtlustatavat meest.

title: Pildid ja video: Saksa politsei tabas pärast pikka inimjahti 22-aastase terrorismis kahtlustatava

maintext:
Politsei tabas 22-aastase Islamiriigiga seostatud kahtlusaluse, Süüria päritolu Jaber Al-Bakri, kes oletatavalt plaanis teha mõnele Saksa lennujaamale rünnaku, täna varahommikul Leipzigis, edastab The Guardian.
Mehe elukoha läbiotsimisel Chemnitzis Fritz-Heckert-Gebieti linnaosas leiti sadu gramme lõhkeainematerjali.
Politseioperatsiooni käigus tabat 8. oktoobril kolm inimest, nende seas ka Al-Bakr, kes esmalt pääses põgenema, kuid ta saadi 10. oktoobril kätte.
Saksa politsei hoiatas operatsiooni eelselt Chimnitzi elanikke ja andis otsingupiirkonnas elavatele inimestele käsu jääda siseruumidesse. Samuti avaldati kahtlusalusest mehest meedias foto.
Saksimaa politsei esindaja Tom Bernhardti teatel on Al-Bakr ohtlik, samas ei ole veel teada, kas mees saabus Saksamaale koos möödunud aastal tulnud ligi ühe miljoni põgeniku seas. Saksamaa võttis vastu 890 000 põgenikku, kelle seas domineerivad Süüria kodisõja eest põgenenud.
Bernhardti andmetel sündis kahtlusalune mees Süürias Damaskuses ning Saksa luure on teda jälginud alates sellest, kui ta möödunud aastal saabus Kölni, kus ta käitumine oli kahtlustäratav.
Saksamaal on kardetud uusi terrorirünnakuid alates suvest, kui seda riiki raputasid kaks rünnakut, mille korraldasid äärmusrühmituse Islamiriik käsilased.
Würtzburgi kirverünnakus sai viis inimest ja Anschbachi pommirünnakus 15 inimest vigastada.


description: Jaapanit raputas täna võimas maavärin magnituudiga 6,6, kuid tsunamiohtu see õnneks ei tekitanud.

title: Jaapanit raputas 6,6-magnituudiline maavärin

maintext:
Jaapani meteoroloogiateenistuse andmeil leidis maavärin aset kell 14.10 (kella kaheksa ajal hommikul) kohaliku aja järgi läänepoolses Tottori prefektuuris Tokyost 700 kilomeetrit läänes kümne kilomeetri sügavusel.
Teateid purustuste ja vigastuste kohta ei ole.


description: Täna öösel Eesti aja järgi kell neli algas USA demokraatide presidendikandidaadi Hillary Clintoni ja tema vabariiklasest rivaali Donald Trumpi teine teledebatt.

title: Clintoni ja Trumpi debatt algas isiklike rünnakutega

maintext:
Ürituse eel on pinged kõrgel ning eriti otsustavaks peetakse tänast esinemist Trumpile, sest reedel ilmus avalikkuse ette 2005. aasta video, kus Trump esineb mitmete naisi solvavate seisukohtadega.
Puhkenud skandaadi järel on mitmeid kõrged vabariiklased teada andnud, et nemad enam Trumpi toetada ei saa, teiste hulgas ka 2008. aasta vabariiklaste presidendikandidaat John McCain. Trump reageeris nende teadetele mõnitustega.
Üritus toimub Missouris Saint Louisi linnas Washingtoni ülikoolis ning kestab poolteist tundi.
Arutelu modereerivad CNNi uudisteaankur Anderson Cooper ja telekanali ABC reporter Martha Raddatz.
Erinevalt eelmisest debatist saab nüüd küsimusi esitada ka ülikoolisaali kogunenud publik.


description: Arvatavad islamistid röövisid Filipiinide lõunaranniku lähistel Lõuna-Korea kaubalaeva kapteni, teatasid võimud täna.

title: Arvatavad islamistid röövisid Filipiinide lähistel kaubalaeva kapteni

maintext:
Inimröövijad on enda sõnul seotud islamistliku äärmusrühmituse Abu Sayyafiga. Intsident leidis aset kaubalaevaga Dong Bang Giant 2.
Kümme kahtlusalust röövisid lõunakorealasest kapteni ja ühe filipiinlasest meeskonnaliikme ning põgenesid kiirpaadiga, teatasid kohalikud julgeolekujõud.
«Tegemist on antud piirkonnas esimese inimröövi intsidendiga kaubalaeval, kuna varem on röövitud inimesi vaid puksiiralustelt ja kalapaatidelt,» teatas Rahvusvahelise merendusbüroo Malaisias asuv piraatluse vastane keskus.
Rünnak leidis aset Sibutu kanali lõunapoolse otsa lähistel, mida kasutavad Vaikse ookeani ja Lõuna-Hiina mere vahel liikuvad kaubalaevad,
Kaubalaev oli teel Austraaliast Lõuna-Koreasse.
Inimröövide poolest kurikuulus Abu Sayyaf moodustati 1990. aastatel ja seda rahastati Osama bin Ladeni juhitud islamiäärmusliku Al-Qaeda poolt.


description: Bagdadis hukkus šiiamoslemite vastases rünnakus täna viis ja sai viga 14 inimest, teatasid Iraagi ametnikud. Rünnaku eest on vastutuse võtnud äärmusrühmitus Islamiriik (IS).

title: Islamiriigi rünnakus Bagdadis hukkus viis inimest


description: Austraalias esitati neljapäeval terrorismisüüdistus kahele 16-aastasele noorukile, kes tegutsesid sunniitliku äärmusrühmituse Islamiriik (IS) propaganda õhutusel, teatasid võimuesindajad.

title: Austraalias esitati terrorismisüüdistus kahele noorukile

maintext:
Austraalia immigratsiooniminister teatas täna Manuse põgenikekeskuse sulgemisest, kuid ütles, et laagri 854 elanikule asüüli ei pakuta. Laager on Austraalia rahastatud, kuid asub Paapua Uus-Guinea saarel.
Austraalias nõutakse asüülitaotlejate kinnipidamiskeskuste sulgemist
Austraalias nõuavad paljud rändeeksperdid ja -ametnikud, aga ka akadeemikud asüülitaotlejate kinnipidamiskeskuste sulgemist Naurul ja Manuse saarel, mis kuulub Paapua Uus-Guineale.


description: Ühendriikides puhkes pärast eelnenud tüli tulistamine ühes Los Angelese restoranis, surma sai kolm ja vigastada 12 inimest, teatas laupäeval politsei.

title: Ühendriikides tapeti söögikohas puhkenud tulistamises kolm inimest

maintext:
Politseileitnant Chuck Springeri sõnul on juhtunuga seoses vahistatud üks inimene ja teist otsitakse.
"Los Angeles ärkas täna kohutava tulistamise peale West Adamsis, mis on järjekordne näide mõttetust vägivallaepideemiast, mis põhjustab niipalju muret ja valu kogu meie riigis," ütles linnapea Eric Garcetti.
Tulistamise motiivid pole esialgu teada.
"See oli väga verine sündmuspaik ja kõikjal vedelesid padrunikestad," kirjeldas politsei eestkõneleja seersant Frank Preciado.
Tulistamishetkel viibis Jamaica teemalises söögikohas umbes 50 inimest.
"Los Angeles leinab selles mõttetus vägivallas elu kaotanud kodanikke ning meie palved on pühendatud ohvritele ja nende lähedastele," ütles kohalik peaprokurör Mike Feuer.


description: Nigeri kirdeosas asuvas Abalaki linnas reedel röövitud ameeriklane on pantvangis islamistide rühmituse Ühtsuse ja Püha Sõja eest Lääne-Aafrikas (MUJAO) käes, teatas pühapäeval siseministeerium.

title: Nigeris röövitud ameeriklane on islamistide käes pantvangis

maintext:
Siseminister Mohamed Bazoumi sõnul jälitasid julgeolekujõud inimröövleid üle piiri Malis asuvasse Menaka regiooni, mis on terrorivõrgustikuga Al-Qaeda seotud rühmituse valduses.
"Ameeriklase röövisid MUJAO võitlejad või anti nad islamistide kätte röövijate poolt. Meil pole nendega mingeid kontakte, nad on liigitatud terroriorganisatsiooniks," ütles Bazoum.
Ameeriklasest valitsusvälise organisatsiooni töötaja võeti reede õhtul pantvangi Abalaki linnas. Pantvangistamise ajal puhkenud tulevahetuses sai surma kaks inimest.
Tegemist on esimese korraga, kui Nigeris röövitakse USA kodanik. 2011. aasta jaanuaris rööviti Niamey restoranis kaks noort prantslast, kes hukkusid vabastamiskatsel.
MUJAO oli üks pühasõdalaste rühmitustest, mis hõivasid 2012. aasta algul Põhja-Mali.


description: Rumeenia mehe soov, et konstitutsioonikohus tunnustaks tema abielu ameeriklasest mehega, põhjustas terava vastasseisu konservatiivse enamuse ja euroopalikke muudatusi pooldavate rumeenlaste vahel.

title: Rumeenia mees nõuab konstitutsioonikohtult oma homoabielu tunnustamist

maintext:
Rumeenia geiõiguste aktivist Adrian Coman tahab, et kohus seadustaks tema 2010. aastal Belgias sõlmitud abielu USA kodaniku Claibourn Robert Hamiltoniga samal moel kui eri soost inimeste abielu puhul.
Abielupaar elab Ühendriikides, kuid on Rumeenias ametliku staatuse saamiseks vaeva näinud juba alates 2012. aastast.
«Meie väärtused ei erine teiste rumeenia perekondade omadest,» rõhutas Coman.
Kohtu eesistuja Valer Dorneanu tänas Comani puhtsüdamlike avalduste eest, kuigi samasooliste suhete ametliku tunnustamise vastased on Rumeenias ülekaalus.
Homoseksuaalsus dekriminaliseeriti Rumeenias 2002. aastal, aga usuorganisatsioonid nõuavad põhiseaduse muutmist, nii et abielu määratletaks üksnes liiduna mehe ja naise vahel. Põhiseadusmuudatuse referendumit nõudvale petitsioonile on alla kirjutanud ligi kolm miljonit inimest.
Hiljuti avaldas samasoolistele paaridele toetust Rumeenia president Klaus Iohannis, kes hoiatas usufanatismi eest.


description: Süüria kirdeprovintsis Hasakeh's sai esmaspäeval enesetapurünnakus surma vähemalt 22 pulmalist, teatas Süüria Inimõiguste Vaatluskeskus.

title: Süürias sai enesetapurünnakus surma vähemalt 22 pulmalist

maintext:
«Enesetapuvõitleja lasi end õhku Tall Tawili külas Süüria Demokraatlike Jõudude (SDF) liikme pulmas, tappes vähemalt 22 tsiviilisikut,» ütles keskuse direktor Rami Abdel Rahman AFP-le.
SDF on araablaste ja kurdide koalitsioon, mis peab Süüria põhjaosas lahinguid äärmusrühmituse Islamiriik džihadistidega.
«Hukkunute seas oli ka peigmees,» lisas Abdel Rahman.
Hasakeh' haigla allikas ütles, et «üle 20 inimese sai surma ja kümneid haavata».


description: Iisraeli sõjaväe andmetel kukkus täna Gaza sektorist tulistatud rakett Lõuna-Iisraeli Sderoti linna.

title: Hamas avas Iisraeli pihta raketitule -

maintext:
Keegi raketirünnakus vigastada ei saanud. Pärast 2014. aasta suvesõda on Iisraeli õhutõrjesüsteemi läbinud ning riigi lõunaosas asuvat linna tabanud ainult käputäis rakette. Lõhkekeha maandus ühe Sderoti kooli lähistel.
Iisraeli väed ründasid seejärel Hamasi tugipunkti.
Hiljem teatas Hamas Iisraeli tankitulest Ezzedine Al-Qassami Brigaadide positsiooni pihta Beit Hanounist idas.
Iisrael ja Palestiina on 2008. aastast alates pidanud kolm sõda. Iisrael vastab Palestiina raketitulele tihti õhurünnakutega.
Iisraeli meedia sõnul oli tegemist esimese raketirünnakuga linna vastu alates 2014. aasta sõjast.


description: Soome politoloog ja endine suursaadik Alpo Rusi kirjutas oma uues raamatus, et 1972. aastal toimunud Soome ja Nõukogude Liidu salajase julgeolekukoostöö läbirääkimiste algatus tuli tollaselt presidendilt Urho Kekkonenilt.

title: Politoloog: NSVL-Soome 1972. aasta salakõneluste algatus tuli Soomelt

maintext:
Rusi kirjutas raamatus «Koos või eraldi: Soome ja Rootsi julgeolekupoliitika teelahkmel», et võttis andmed Rootsi kaitsepolitsei (Säpo) arhiivist.
Väidetavalt saatis Kekkonen kaitsejõudude tollase juhi Kaarlo Leinoneni NSVLi sõjaväeatašee kontradmiral V.A. Andruškevitši juurde jutule, et viimane teeks ettepaneku kõneluste alustamiseks Soome kaitseväe kindralstaabi ülemale Paavo Junttilale. Andruškevitš tegi ettepaneku 1972. aasta jaanuaris.
Rusi sõnul polnud Kekkonenil põhiseaduslikku õigust pidada läbirääkimisi riikidevahelisest koostööst, kui sellel puudus valitsuse välisasjade komisjoni heakskiit.
Rusi hinnangul näitab juhtunu, et Soome oli loobumas neutraliteedist ning Nõukogude Liidust lähtuvat ohtu peeti suureks. Kekkonen üritas politoloogi hinnangul saavutada leppe enne, kui käivitus 1948. aastal sõlmitud NSVL-Soome sõlmitud sõpruse, koostöö ja vastastikkuse abistamise leppes (YYA) sätestatud konsultatsioonimehhanism.
«Kekkonen ilmselt kartis, et Euroopas tekib sõja oht, kui Lääne-Saksamaa ei ratifitseeri NSVLi ja Poolaga piirilepet,» arvas Rusi, kelle hinnangul oli Kekkoneni hirm ülepaisutatud.


description: Väljaanne Vestnik Luganska kuulutas teisipäeval oma Twitteri kontol, et isehakanud rahvavabariigi sõjapealiku Arseni Pavlovi tapja on leitud ja selleks on lätlane Mark Ozoliņš. Sealt korjasid uudise üles ka mitmed vene väljaanded nagu näiteks  MK ja News.rambler.ru.

title: Donetski separatistide juhi surmas süüdistati väljamõeldud lätlast

maintext:
Sotsiaalmeedias esitatud pildil oli aga hoopis Moskva jurist Maksim Tšapis, kes nägi enda pilti Motorola uudise juures, kus teda esitleti sissipealiku tapjana. Tšapisel puudub aga igasugune seos sündmustega Donbassis, märkis eile väljaanne Izvestija.
Установлена личность убийцы Моторолы
Подрывник — латышский наёмник Марк Озолиньш, ведётся поиск преступника! pic.twitter.com/935DdzPg8m — Вестник Луганска (@LuganskNovosti) October 18, 2016
Vestniku sotsiaalmeedia kontol on ligi 6000 jälgijat ning uudist on praeguseks jagatud üle 800 korra.
Tšapise sõnul olid libauudise tegijate poolt kasutatud pildid olnud kunagi üleval tema sotsiaalmeedia kontol, kuid 2013. aastal võttis ta need maha.
«Kui sa äkki avastad, et sinu pilt on üleval koos infoga, et oled väidetav tapja, siis tekib hirm välja minna,» lausus ta Izvestijale.
Läti julgeolekuteenistuste pressiesindaja sõnul nad sellist isikut nagu Mark Ozoliņš ei tea ning taolise info levitamise eesmärk tundub oleval näidata nii Lätit kui lätlasi vaenlastena.
Motorola sai surma möödunud pühapäeval Donetskis, astudes oma kortermaja lifti. Interfaxi andmetel oli sinna paigutatud isetehtud lõhkeseadeldis. Temaga koos hukkus ka mehe turvamees.


description: Soome Tampere ülikooli sotsiaalpsühhiaatri Sami Pirkola sõnul kogevad süürlased pikaajalist sõjatingimustes elamist ja sõjaõudusi, mis jätavad jäle nii nende kehale kui psüühikasse.

title: Süüria sõda mõjutab mitmeid põlvkondi, tekitades sügavad psüühilised haavad

maintext:
Pirkola arvates on Aleppos toimuv selline, mida ei peaks mitte keegi kogema, sest tegemist on regulaarse tsiviilelanikkonna hävitamisega, edastab iltasanomat.fi.
«Sõjaolukorras peab inimene taluma selliseid asju, mis on üle igasuguse talumispiiri. Süürias toimuv jätab jälje mitmele põlvkonnale, tegemist on akuutsete traumadega, mille mõju on pikaajaline ja mitmetahuline,» selgitas Pirkola.
Psühhiaater Jukka Kärkkäineni teatel ketravad traumaatilisi kogemusi läbi elanud neid ikka ja jälle oma peas, kas siis süüdistades ennast või otsides süüdlast.
«Kui ei leita viisi, kuidas traumaatilisest kogemusest üle saada või mõttelõng oma peas katkestada, siis jäädaksegi sellesse lõksu, võivad tekkida mitmed häired, mis võivad viia psüühiliste haigusteni,» selgitas psühhiaater.
Kriisiolukorra järgselt tekib posttraumaatiline stress, mille jooksul võib esile tulla mitmeid häireid, ollakse pidevalt pinges, tekib depressioon, unetus ja valud. Väga keerulistel juhtumitel toimub reaalsest maailmast eraldumine, millega kaasnevad hallutsinatsioonid.
Heategevusorganisatsiooni Päästke lapsed juhtivarsti Kirsi Kettuneni arvates on eriti ohus Aleppo lapsed, sest lapsena kogetud stress ja sõjaõudused jätavad märgi kogu eluks.
«Igal inimesel on taluvuspiir, millest üle minnes toimub «plahvatus». Täiskasvanud oskavad seda olukorda ära tunda ja leida vahendeid, kuidas end kaitsta ja ravida, kuid lapsed seda ei oska. Selle tõttu on nad haavatavad, areneva lapse psüühika saab kahjustuse, mida hiljem on raske ravida,» selgitas arst.
Lapsed on sõltuvad nende ümber oelvatest täiskasvanutest ja sellest, kuidas täiskasvanud neid kaitsevad ja aitavad traumast üle saada.
«Lapse vaimse tervise taastumist mõjutavad geenid, lapse ja pere olukord enne sõda ja see, kuidas täiskasvanud pereliikmed lapsega pärast sõda tegelevad,» lisas soomlanna.
Sotsiaalpsühhiaatri Sami Pirkola sõnul on Aleppos toimuv selline, et sellest jääb jälg kõigile neile, kes õuduse sees on. Kuna rünnakud ja pinges elamine on igapäevane, siis paljudes süürlastes on sõjastress kuhjunud ja nad ei pruugi kunagi sellest taastuda.
«Iraagi sõja tõttu kannatanute seas on palju neid, kellel on psüühilised häired, mida tuleb ravida aastaid. Need inimesed vajavad toetust, et neid integreerida uuesti tavaellu, kuid on neid, kellele julmused ja tapmised on jätnud nii sügava psüühilise jälje, et nad ei suuda seda teha,» teatas psühhiaater.
Sõja ajal kogetu on paljude ühine tragöödia, sest sõjatingimustes elab mitme põlvkonna esindajaid ja sõjakogemus kandub käitumismustrina põlvest põlve.
Psühhiaatrite arvates on Aleppos toimuv võrreldav Teise maailmasõjaga ja sellele järgnenud ajaga, mil sõda kogenutel ja sõjas käinutel oli palju psüühilisi häireid.
«Pärast Teist maailmasõda hakati tegelema sõdurite stressihäiretega, kuna paljud sõdurid ei suutnud tavaellu naasta, neist said alkoholikud, narkomaanid ja kodutud. See mõjutab pereliikmeid ja jätab jälje ka tulevastele põlvkondadele, Aleppos on samasugune olukord,» nentisid soomlased.
Pirkola sõnul suudavad vaid vaimselt väga tugevad sõjakannatustest mööda vaadata ja hiljem tavalist elu edasi elada.
«On neid, kes peavad sõjaraskustes ellujäämist ja kannatustest möödavaatamist, mitte nendele pidevalt mõtlemist, tugevuseks. On neid, kes väljuvad julmusest hoopis teise, vaimselt ja füüsiliselt tugevama inimesena,» lisas soomlane
Pärast traumasid on tähtis stabiilne elu ja igapäevatoimetustega tegelemine, sest see kaitseb vaimset tervist.
Suur osa süürlasi on põgeniku staatuses, neil võivad võõras kohas elades ja sinna mitte sobitudes tekkida psühooloogilised probleemid.
Soome ekspertide sõnul nad loodavad, et Süüria sõda lõpeb ning süürlased saavad tavaelu juurde naasta, kuid kindlasti vajavad nad selleks välist abi.


description: Hiinas hukkus taifuun Megi põhjustatud maalihetes vähemalt üheksa ja kadunud on endiselt 19 inimest, teatas pühapäeval riiklik uudisteagentuur Xinhua.

title: Hiinas hukkus taifuuni põhjustatud maalihetes üheksa inimest

maintext:
Sucuni ja Baofengi asulates masid maalihked alla kümneid elumaju. Õnnetuspiirkonda on saadetud rohkem kui 4000 päästetöötajat.
Sel nädalal Hiina kaguosas Zhejiangi provintsis aset leidnud kahes maalihkes sai surma üheksa inimest, päästemeeskonnad jätkavad võimalike ellujäänute otsimist.
Ametnikud ütlesid Sucuni külas, et 19 inimest on endiselt kadunud. Maalihe mattis umbes 20 majapidamist ning 1400 külaelanikku tuli ümber paigutada.
Teine maalihe leidis aset Wenchengi maakonnas asuvas Baofengis.
Enne Hiinasse saabumist laastas Megi Taiwani, surmates seal vähemalt viis inimest ja põhjustades rohkem kui 10 miljoni USA dollari ulatuses ainelist kahju.


description: Mainekas väljaanne National Geographic avaldas 1985.aasta juuninumbri esikaanel pildi afgaanlannast, siis 12-aastasest Sharbat Gulast, kes elas Pakistanis Peshawari lähedases põgenikelaagris.

title: National Geographic’u esiküljel kuulsaks saanud afgaanlanna arreteeriti

maintext:
Foto, millelt vaatab vastu ehmunud näo, kuid säravate roheliste silmadega tüdruk, tegi 1984. aastal USA fotograaf Steve McCurry, kes pealkirjastas pildi «Afghan Girl» ning seda näeb fotograafi teoste näituse «Overhelmed by Life» näitusel, mis on üleval olnud mites paigas, edastab The Independent.
Nüüd süüdistatakse Gulat korruptsioonis ning süüdimõistmisel võib teda oodata ees kuni 14 aasta pikkune vangistus ja 3000 – 5000 dollarit trahvi.
Pakistani võimude teatel pidas föderaalne uurimisbüroo Gula eile kinni ta kodus Peshawaris.
Pakistani meedia viitas föderaalsele uurimisbüroole teatades, et Gula tegeles ID-kaartide võltsimisega ning nii temal kui ta pereliikmetel olid võlts ID-kaardid.
Sotsiaalmeedias asuti Gulat kaistma, sest paljud kodumaalt põgenenud afgaanid elatavad end illegaalsete vahendite abil. Teada on, et Pakistanis on palju Afganistanist sõja eest põgenenuid ja et vältida kodumaale tagasi saatmist hangivad nad endale võltsdokumendid.
Gula fotot peab National Geographic oma kõige kuulsamaks esikaanefotoks läbi ajakirja ajaloo. Teda on oma ebatavalise näo tõttu nimetatud ka «Afganistani Mona Lisaks».
Teada on, et Gula vanemad hukkusid Afganistani sõja ajal Nõukogude Liidu pommitamises, kui ta oli vaid kuueaastane.
1992. aastal, kaheksa aastat pärast foto tegemist, läks Gula Pakistanist tagasi kodumaale ja üritas end seal sisse seada. McCurry otsis teda kaua aega, et temast veel fotosid teha.
Lõpuks 2002. aastal, 18 aastat pärast esmase foto tegemist, see tal õnnestus. Ilmnes, et Gula elas Ida-Afganistanis, ta oli abielus pagariga ja tal oli kolm last, veel üks laps suri väga väikesena. Naise silmad särasid, kuid näos oli näha raske elu ja väsimuse märke.
Naine avaldas lootust, et ta lapsed võivad saada hea hariduse. Kui fotograaf temalt tõlgi vahendusel küsis, et kas ta on oma eluga rahul, vastas Gula, et Talibani võimu all oli parem elada, sest siis oli rahu ja kord.
Afgaanlanna teatel aitas tal rasketes katsumustes põgenikuna jääda ellu uskumine Allahi heldusse.
Gula ei olnud temast tehtud kuulsat fotot näinud enne, kui McCurry talle seda näitas.
Juba möödunud aastal kirjutasid Pakistani väljaanded, et pakistani rahvastikuregister on tühistanud sadu ID-kaarte, kuna need on võltsingud.
Paljud afgaanid põgenesid pärast 1979. aasta nõukogude vägede invasiooni Pakistani. Praegustel andmetel elab Pakistanis umbes 1,4 miljonit Afganistanist põgenenut.


description: USA politsei teatel hävitati vabariiklaste presidendikandidaadi Donald Trumpi nime kandev täht Hollywoodi kuulsustel alleel kirka abil.

title: Pildid ja video: Donald Trumpi kuulsuste allee täht hävitati kirkaga

maintext:
Teo võttis omaks end sotsiaalmeedias Jamie Otiseks nimetanud mees, kelle sõnul tahtis ta tähe eemaldada, et see müüa ja saadud raha anda naistele, keda Trump väidetavalt kunagi ahistas, edastab The Independent.
Trumpi tähte lõhkunud mees lasi oma teo jäädvustada ja teatas, et tema pereliikmeid on seksuaalselt rünnatud ning tal on häbi, et USAl on presidendikandidaat, kes on seksuaalahistaja.
Los Angelese politsei andmetel leidis Trumpi tähe hävitamine aset eile varahommikul kella 5.45 ajal (kohaliku aja järgi), seda märganud varaste tööleruttajate seas olid neid, kes politseisse helistasid. Politseinikud jõudsid sündmuspaika kell 6.15, kuid end Otiseks nimetanud vandaalitseja oli juba lahkunud.
Los Angelese linnavalitsus saatis töölised, kes tähe taastasid.
Trumpi täht, mis sinna 2007. aastal pandi, asub aadressil 6801 Hollywood Bulevard, seal on ka kuulus Dolby teater, kus toimub filmiauhindade Oscarite jagamise gala.
Trump sai selle tähe tõsielusaate «The Apprentice» pikaajaliseks juhiks olemise eest.
Trumpi tähte on ka varem vandaliseeritud, juulis ehitas kunstnike grupp ümber tähe aediku, viitamaks sellega Trumpi plaanile rajada USA-Mehhiko piirile turvatara, et takistada Mehhiko kaudu saabuvaid illegaale. Aedikul oli ka tagurpidi haakrist.
Hollywoodi kaubanduskoda valib välja, kes saavad tähe kuulsuste alleele ja tähtede eest kannab hoolt Hollywoodi ajalooühing. Politsei teatel esitati juba varem nõudmine Trumpi täht alleelt eemaldada.
Trumpi kampaania sai tagasilöögi, kui ilmus välja 2005. aastast pärit video, millel kandidaati on kuulda kasutamas naistele suunatud solvanguid. Hiljem on vähemalt kümme naist teatanud, et Trump ahistas neid seksuaalselt, osa naisi plaanib Trumpi vastu kohtusse minna.
Trump teatas, et ka tema kaebab need naised maine kahjustamise eest kohtusse.
Näitleja Matthew Modine teatas USA meediale, et kui ta töötas 15-aastase poisina Trumpi firmas käskjalana, siis ta märkas, et sealsed sekretärid ei rääkinud korralikku inglise keelt ega osanud sekretäritööd ning ta imestas, miks Trump neid ei vallanda.
Trump oli poisile vastanud, et neil naistel on teised ülesanded, nad on vaid ametinimetuse poolest sekretärid.


description: Parempopulistlike parteide tõus Põhjamaades näitab valitsusparteide tegemata tööd ja on märk demokraatia toimimisest, leidis kolmapäeval Tartus rahvusvahelisel parempopulismi levikut käsitleval konverentsil «The Impact of the Populist Radical Right in Northern Europe» ettekande pidanud Rootsi politoloog Ann-Cathrine Jungar.

title: Jungar: Parempopulism on siin, et jääda


description: Ühendriikides hävines teisipäeva hommikul Patersoni linnas kärgatanud võimsas plahvatuses kaks elumaja ja kolmas sai nii tugevasti kahjustada, et läheb lammutamisele, teatasid võimuesindajad.

title: USAs hävines plahvatuses kaks elumaja, elanikud jõuti napilt evakueerida


description: Kiirtoidukett McDonald`s andis teada, et on sunnitud oma legendaarse maskoti, Ronald McDonaldi nime kandva klouni vähemalt ajutiselt oma kampaaniatest eemaldama. Põhjuseks on Ameerika Ühendriikides aina laiemalt levivad jutud väidetavatest kogukondasid terroriseerivatest klouniriietes pervertidest ja pedofiilidest.

title: McDonald`s kardab, et firma maskotti peetakse pedofiiliks

maintext:
«Klounide nägemisest tingitud meeleolude tulemusena oleme tundlikud Ronald McDonaldi kasutamise suhtes kogukondlikel üritustel,» seisab ettevõtte avalduses. Väidetavad pervertklounid on tekitanud Ühendriikides massihüsteeria ning on ajanud tagajalgadele nii politsei kui haridusasutused.
Esimene säärane teade tuli augustis Lõuna-Carolinast. Klounideks riietatud mehed üritanud lapsi võsa vahele meelitada, kuid kohalekutsutud politsei avastas, et tegu on petukõnega. Seejärel on jutud klounidest levinud rohkem kui tosinasse osariiki, samuti Kanadasse, Suurbritanniasse ja Austraaliasse. Lisaks pedofiilidest klounidele olevat täheldatud ka kaubikuga ringi sõitvaid relvastatud kloune.
Eksperdid väidavad, et nähtust võib seletada fenomeniga nimega koulrofoobia ehk hirmuga klounide ees. Foobiat täheldati juba aastal 1986, kui õuduskirjaniku Stephen Kingi üleloomulikust maniakist klouni kirjeldavast teosest tehti hittfilm.
«Laste jaoks muudab klounid hirmutavaks see, et nad ei näe nende päris nägu,» lausus New Yorgi Lennox Hilli haigla lastepsühhiaatria programmi direktor Matthew Lorber. «Ohtlikud pettused võtavad tuld ning sotsiaalmeedia valab õli juurde,» selgitas ta.
Kirjanik Stephen King ise postitas paanika kohta sotsiaalportaali Twitter sõnumi. «Hei rahvas, aeg klounihüsteeriaga maha rahuneda – enamus neist on toredad, teevad lastel tuju heaks, ajavad inimesed naerma,» kirjutas King.


description: Bagdadi põhjaosas sai täna ISISe korraldatud enesetapurünnakus šiiitidele surma vähemalt 27 inimest, teatasid Iraagi julgeoleku- ja meditsiiniallikad.

title: Bagdadis sai enesetapuplahvatuses surma 27 inimest

maintext:
«Iraagi pealinna Shaabi piirkonnas korraldatud plahvatuses sai vigastada veel 36 inimest,» ütlesid ametnikud. «Suitsiidipommitaja ründas telki, kus šiiamoslemid jaotavad iga-aastaste usupidustuste raames toitu ja jooke,» lisasid nad.
Vastutuse rünnaku eest võttis ISIS
Iraagi väed on USA juhitava koalitsiooni toetusel vallutanud alates 2014. aasta sügisest ISISe käest tagasi suure osa rühmituse hõivatud aladest ning valmistuvad alustama pealetungi Mosulile, mis on viimane ISISe käes olev Iraagi suurlinn.
ISIS on territooriumi loovutamisele vaatamata säilitanud võime korraldada valitsuse kontrolli all olevatel aladel rünnakuid.


description: Filipiinide president Rodrigo Duterte ütles täna, et ei taha välismaa sõdureid oma riigi territooriumil näha.

title: Duterte ajab välisriikide sõdurid Filipiinidelt minema

maintext:
«Ma tahan olla Hiinaga sõber,» ütles Duterte visiidil Jaapanis, kus ta kohtus kohalike äritegelastega. «Ma ei vaja relvi, ma ei taha oma riiki rakette, mul pole vaja lennujaamu pommitajate võõrustamiseks,» lisas ta.
Filipiinidel viibib Duterte eelkäija Benigno Aquino sõlmitud julgeolekuleppe alusel viies sõjaväebaasis umbes 50 000 USA sõdurit.
Duterte jätkas Jaapanisse saabudes kohe tiraadi pikaajalise liitlase USA aadressil. Jaapan ja Filipiinid on kaks Ühendriikide traditsioonilist liitlast Aasia ja Vaikse ookeani piirkonnas, ent uue Filipiini presidendi lähenemine Hiinale on tekitanud Washingtonis ja Tokyos ilmselt hulga küsimusi.
30. juunil ametisse astunud Duterte on Washingtoni teravalt kritiseerinud kriitika eest oma kuritegevusevastase kampaania aadressil, milles on hukkunud umbes 3700 inimest. Duterte on teatanud ka ühiste sõjaväeõppuste peatamisest USA-ga ning plaani tühistamisest korraldada Lõuna-Hiina merel kahe riigi ühiseid mereväepatrulle.
«Ma olen mõningate inimeste tundeid riivanud, kuid on nagu on,» ütles president ja teatas, et viib ellu iseseisvat välispoliitikat. «Me jääme ellu ka ilma USA abita. Võib-olla tähendab see madalamat elukvaliteeti, aga nagu ma ütlesin – me jääme ellu.»


description: Leedu pühapäevastel parlamendivalimistel kujunes valimisaktiivsuseks 49,9 protsenti, teatas keskvalimiskomisjon kohe peale valimisjaoskondade sulgemist.

title: Leedu valimisaktiivsuseks kujunes vaid 49,9 protsenti


description: NATO peasekretär Jens Stoltenberg avaldas neljapäeval muret, et Vahemere idaossa suunduv Vene lennukikandja ja teda saatev sõjalaevade grupp võivad ühineda rünnakutega Aleppo linna vastu Süürias.

title: NATO juht on mures Vene lennukikandja võimaliku Aleppo-rünnaku pärast


description: Tiibrakettidega Kalibr-NK relvastatud Musta mere laevastiku väikesed raketilaevad Serpuhhov ja Zeljonõi Dol jõudsid kaugretke käigus Põhjamerele, edastasid Euroopa internetiportaalid, mille andmeil võivad laevad siirduda Läänemerele.

title: Põhjamerel seilavad Vene raketilaevad võivad suunduda Läänemerele

maintext:
Ametlikult ei ole kahe Musta mere laevastiku raketilaeva retke eesmärgist midagi teatatud.
Serpuhhov ja Zeljonõi Dol siirdusid Sevastopolist nende jaoks teisele kaugretkele oktoobri alguses. Vahemerel saatis neid puksiir SB-36. Nad külastasid Maltat ja Hispaania eksklaavi Ceutat.
Nende laevade esimesel kaugretkel 19. augustil andsid nad tiibrakettidega Kalibr kolm lööki Al-Nusra Rinde pihta Süürias.
Serpuhhov ja Zeljonõi Dol on projekti 21631 neljas ja viies laev, mis anti Musta mere laevastikule üle 2015. aasta lõpus. Selle projekti järgi ehitatud kolm esimest laeva kuuluvad Kaspia flotilli. Kõik need on ehitatud Zeljonõi Doli laevatehases ja suudavad korraga kaasa võtta kaheksa raketti Kalibr-NK või Oniks.


description: Inimõigusorganisatsiooni Amnesty International andmetel on üle poole maailma põgenikest ehk 56 protsenti kümnes riigis, millel lasub selle tõttu suur rahaline ja moraalne koorem.

title: Üle poole põgenikest on kümnes riigis

maintext:
ÜRO ja Amnesty andmetel on sõjaliste konfliktide tõttu maailmas rohkem kui 21 miljonit põgenikku, neid on enim Jordaanias - 2,7 miljonit, järgneb Türgi 2,5 miljoni, Pakistan 1,6 miljoni ja Liibanon 1,5 miljoni põgenikuga, edastab Yle.
Inimesi sunnivad kodust lahkuma Süüria kodusõda ning Afganistanis, Burundis ja Lõuna-Sudaanis pikka aega kestnud kriisid. Enamik põgenikest ei ole üritanud jõuda Euroopasse või Põhja-Ameerikasse, vaid on jäänud naaberriikidesse.
Kümne kõige rohkem põgenikke vastu võtnud riigi seas on veel Iraan, Tšaad, Etioopia, Keenia, Uganda ja Kongo Demokraatlik Vabariik. Samas nende riikide sisemajanduse kogutoodang kokku moodustab kogu maailma majandusest vaid 2,5 protsenti.
Amnesty arvates peavad kümme enim põgenikke vastu võtnud riiki, mis asuvad konfliktialade lähedal, hakkama saama suure taagaga.
«Probleem ei ole põgenike arvukuses, vaid selles, et jõukad riigid piiravad põgenike vastuvõtmist kvootidega, kui nad aga võtaksid rohkem põgenikke vastu, oleks probleem lahendatav,» seisab raportis.
Amnesty Internationali raportis arvatakse, et põgenikke peaks teistesse riikidesse vastu võetama selle riigi jõukuse, rahvaarvu ja töötusmäära alusel.


description: Euroopa Nõukogu hoiatas täna Türgit surmanuhtluse taastamise eest ajal, mil Ankara hoogustas taas juulikuise riigipöördekatsega väidetavalt seotud olnud inimeste vallandamist ja vahistamist.

title: Euroopa hoiatas Türgit surmanuhtluse taastamise eest

maintext:
«Surmanuhtluse rakendamine ei ole kooskõlas Euroopa Nõukogu liikmesusega,» ütles 47-liikmeline organisatsioon, kuhu kuulub ka Türgi.
Türgi president Recep Tayyip Erdoğan teatas eile, et tema valitsus palub parlamendil kaaluda surmanuhtluse taaskehtestamist.
Erdoğan ei täpsustanud, millal ettepanek parlamendile tehakse, kuid avaldas lootust, et see võetakse vastu ning ta saab selle ka kinnitada.
Türgi loobus surmanuhtlusest 2004. aastal, püüdes liikuda edasi Euroopa Liiduga ühinemise suunas.


description: Sajad Serbiasse lõksu jäänud migrandid alustasid täna Belgradist jalgsi teed Ungari piiri poole, et nõuda selle avamist ja pääsu Euroopa Liitu.

title: migrandid nõuavad Serbia-Ungari piiri avamist -


description: Prantsuse president Francois Hollande avaldas täna tunnustust Calais`s asuva põgenikelaagri evakueerimise üle, sõnades, et see on tunnistus sellest, et ta peab lubadust Prantsusmaa isetekkelistest migrandilaagritest puutumatu hoida.

title: Hollande kiitis Calais` laagri evakueerimist

maintext:
«Kogu protsess möödus vahejuhtumiteta,» teatas Hollande külastusel Doue-la-Fontaine`i registreerimiskeskusesse. «Me pidime tõusma põgenikekriisi küsimuses ülesannete kõrgusele. Me ei saanud seda laagrit enam taluda ja me ei kavatse taluda ka teisi.»
«Džunglina» tuntud laager oli hüppelauaks sõja ja vaesuse eest pagevatele inimestele Suurbritanniasse jõudmiseks. Laager tühjendati enamuses sellenädalase suuroperatsiooni käigus, mille jooksul transporditi tuhandeid migrante bussidega üle riigi asuvatesse põgenikekeskustesse.
Evakueerimise käigus puhkesid aga laialdased tulekahjud, mis hävitasid suure osa laagriplatsist, mis oli saanud Euroopa suurima põgenikekriisi sümboliks Teisest maailmasõjast alates.
Oktoobri keskpaigast on Suurbritannia võtnud vastu 274 last, kellest enamuse moodustavad noorukid, kelle sugulased elavad Ühendkuningriigis.
Briti organisatsioon Help Refugees hinnangul jäi eilse seisuga laagrisse siiski veel üle tuhande saatjata lapse.


description: Maroko politsei vahistas kümme naist, kes väidetavalt vandusid ustavust äärmusrühmitusele Islamiriik (IS) ja plaanisid korraldada üle riigi enesetapurünnakuid, teatasid võimud täna.

title: Marokos vahistati naistest koosnev IS-i rakuke

maintext:
Vaid naistest koosnenud rakuke üritas hankida pommivööde valmistamiseks kemikaale ja kavatses rünnata elutähtsaid rajatisi, teatas siseministeerium.
Ministeeriumi teatel oli naistel lähedane suhe mitme Daeshiga seotud Maroko terroristiga, kes viibivad Süüria-Iraagi piiri lähedal. Rakuke värbas mitmes Maroko piirkonnas naisi ja pakkus neile väljaõpet.
Daesh on IS-i araabiakeelne nimetus.


description: Rootsi Riikliku Kaitsekolledži dotsent Tomas Ries rääkis ajalehele Aftonbladet, et kahe raketilaeva saatmine Kaliningradi asuvasse mereväebaasi on osa Venemaa strateegiast saavutada kontroll Läänemere üle.

title: Rootsi militaarekspert: Venemaa saab vajadusel sulgeda Läänemere

maintext:
Vene Balti laevastiku laevarühma tugevdati sel nädalal kahe väikese raketilaevaga Zeljonõi Dol ja Serpuhhov. Alused tulid üle Musta mere laevastikust.
Ries selgitas, et konflikti korral saavad Kalibr-tüüpi rakettidega varustatud korvetid sulgeda Läänemere välisriikide sõjalaevadele. Eksperdi sõnul soovis Moskva laevade saatmisega Kaliningradi demonstreerida seda võimekust.
Juba möödunud talvel hoiatas USA Euroopa maavägede ülem Ben Hodges, et Venemaal on Kaliningradi oblastis tõsiselt võetav juurdepääsu ja tegevusvabaduse takistamise võimekus (A2/AD ehk anti-access, area denial), mis tõkestaks Balti riikidele saadetava NATO abijõudude saabumise.
Serpuhhov ja Zeljonõi Dol on projekti 21631 neljas ja viies laev, mis anti Musta mere laevastikule üle 2015. aasta lõpus. Selle projekti järgi ehitatud kolm esimest laeva kuuluvad Kaspia flotilli. Kõik need on ehitatud Zeljonõi Doli laevatehases ja suudavad korraga kaasa võtta kaheksa raketti Kalibr-NK või Oniks.


description: Kongo Vabariigi pealinnast Brazzavillest lõunas korraldatud rongirünnakus tapeti 14 inimest, kelle seas kaks sõdurit ja mitu last, teatas pühapäeval politsei.

title: Kongo rongirünnakus tapeti 14 inimest

maintext:
Veresaunas kahtlustatakse endisi mässulisi rühmitusest Ninja Nsiloulou, keda juhtis Frederic Bintsamou ehk pastor Ntoumi.
Rünnak leidis aset Mindouli linnas.
"Tapeti 14 inimest, kelle seas mitu last. See oli kohutav. Nad korraldavad üha rohkem ja rohkem terrorirünnakuid," ütles politsei eestkõneleja Jules Monkala Tchoumou.
Viimase aja relvakokkupõrked sissidega on sundinud tuhandeid kohalikke elanikke kodudest lahkuma ja mitmed külad piirkonnas on täiesti tühjaks jäänud.
Brüsseli ja Brazzaville'i suhted halvenesid pärast seda, kui Euroopa Liidu välispoliitikajuht Federica Mogherini kritiseeris 20. märtsi presidendivalimisi, millega 32 aastat Kongot valitsenud Sassou Nguesso pikendas võimuperioodi veel viie aasta võrra.
Nguesso võit sai võimalikuks alles pärast oktoobrikuist põhiseadusreferendumit, millega tühistati presidendi kahe ametiaja piirang. Opositsiooni mõistis endise õhudessantväelase otsuse järgmiseks ametiajaks kandideerida "riigipöördena" hukka.
Kongos on alates Nguesso valimisvõidust olnud rahutu.
Bintsamou toetas valimistel Nguesso rivaali Guy-Brice Parfait Kolelast.


description: Üle 200 000 afgaanist põgeniku on sel aastal Pakistanist kodumaale naasnud, pea pooled neist ainuüksi eelmise kuu jooksul, teatas ÜRO inimõiguste vaatluskeskus.

title: Üle 200 000 afgaanist põgeniku on kodumaale naasnud

maintext:
Sõjast räsitud Afganistani suunuv põgenikelaine on suurenenud peale seda, kui Pakistan on asunud oma piirikontrolli karmistama ja asunud paljastama dokumenteerimata afgaane.
Suur enamus põgenikest – üle 185 000 inimese – naasis Afganistani peale juulit, 98 000 neist ainuüksi septembri jooksul, teatas ühenduse kõneisik Qaisar Khan Afridi.
Põgenikevool näib aina kasvavat ning ametnike teatel on juba oktoobri esimeste päevadega lahkunud 5000 põgenikku.
Amnesty Internationali teatel võõrustas Pakistan 1,6 miljonit põgenikku, mis teeb sellest suuruselt kolmanda põgenike sihtriigi maailmas. Agentuuri hinnangul on riigis veel umbes miljon dokumenteerimata põgenikku.
Lisaks piiriküsimustele ja tugevdatud kontrollile on ilmselt massilise naasmise üheks ajendiks ÜRO ühenduse otsus tõsta juunis vabatahtlikult naasnutele määratud preemiat 200lt 400 dollarile.
Afganistani võimud hoiatavad aga selle eest, et põgenike hulk ületab valitsuse ja abiorganisatsioonide võime nendega toime tulla.


description: Postimehe ajakirjanik Jaanus Piirsalu sõidab alates 3. oktoobrist kaks nädalat ringi Kesk-Aasia vabariikides Tadžikistanis, Kõrgõzstanis ja Kasahstanis, et kirjutada koostöös MTÜ Mondoga reportaaže sealse regiooni veeprobleemidest.

title: Jaanus Piirsalu Kesk-Aasia blogi: esmamuljed Tadžikistanist

maintext:
Vaene riik, kallis internet
Astun Dušanbe lennujaamast välja ja tahan suitsu ette panna. «Ära seda küll tee, miilits teeb sulle trahvi siin,» hoiatab hoolitsevalt mulle külge kleepunud kohalik taksojuht.
«Õues ei tohi suitsu teha?» imestan. «Lennujaamas ei tohi meil!» kinnitab ta. «Näe, mine sinna nurga taha.» Imelik on seda vaadata, aga tõepoolest isegi ükski taksojuht ei tee lennujaama ees suitsu.
Sada meetrit eemal leian nurga tagant klassist putka, kus tohib suitseda. Pime, vihma sajab, mitte ühte inimest pole näha. Kirun isegi Euroopast karmimat suhtumist, aga kuulekalt lähen sisse. Esimene mulje Tadžikistanist on siis selline – tervist hindav maa.
Kuigi Tadžikistan oli meie pikaaegne saatusekaaslane Nõukogude Liidus, siis ma kahtlustan, et ega väga paljud Eestis selle maailma ühe mägisema maa (Pamiirid - maailma katus!) edasise käekäiguga viimase 25 aasta jooksul kursis pole.
Niisiis, Tadžikistan on tänaseks kõige vaesem riik endise Nõukogude Liidu 15 vabariigist. Maailmapanga andmetel oli nende GDP per capita eelmisel aastal 925 dollarit ehk 824 eurot (aga ega Kõrgõzstan neid väga palju ei edesta oma 1100 dollariga).
Ma arvan, et võib öelda küll – iseseisvus tabas seda 7,5 miljoni elanikuga riiki 1991 aasta sügisel nagu välk selgest taevast. Tadžikistani majandus ega sotsiaalne süsteem ei olnud kuidagi mõeldud iseseisvalt hakkama saamiseks.
Kõlab karmilt, aga Nõukogude aeg oli Tadžikistani inimeste elatustaseme jaoks suhteliselt hea ja läheb veel hulk maad, kuni selleni tagasi jõutakse. Kõige hullem oli ilmselt totaalne ajude äravool peale sunnitud iseseisvust. Kui venelased riigist 1990ndate algul massiliselt lahkusid, siis sellega kadus riigist ka väga suur osa intellektuaalsest võimekusest.
Balti riike sõimab Venemaa nagu jaksab venelaste väidetava tagakiusamise eest, aga meie venelased ei ole kunagi Eestist massiliselt ära sõitnud. Tadžikistani elanikest moodustasid 1980ndatel venelased üle kümne protsendi, tänaseks on neid siis jäänud napilt üks protsent.
Venelaste Tadžikistanist lahkumise, õigemini põgenemise, peamine põhjus oli pärast iseseisvumist puhkenud kodusõda. Tadžikistan elas üle endise NSVL Liidu vabariikidest kõige karmima kodusõja (Moldovas ja Gruusias oli see kõik suurusjärgu võrra väiksem). Ainuüksi 1993. aasta kevadel hukkus Tadžikistani kodusõjas erinevatel hinnangutel 50-100 000 inimest, aga täpset arvu ei tea keegi. Oma kodudest olid sunnitud põgenema ligi miljon inimest. Lõppes konflikt alles 1997. aastal.
Kodusõja põhjus oli vastaseis ühelt poolt nõujaaegse kommunistliku partei endiste juhtivate tegelaste ning teiselt poolt kohaliku Rahvarinde ja islamiliikumiste vahel. Umbes nagu Eestis oleks hakanud 1991. aastal kodusõda Moskvast naasnud Karl Vaino ja Edgar Savisaare pooldajate vahel.
Sõja tulemusena tuli võimule endine sovhoosijuht Emomali Rahmon (siis veel Rahmonov), kes püsib Tadžikistani presidendina siiani. Peale Usbeki diktaatori Karimovi surma on suhteliselt noor, 63-aastane Rahmon nüüd Kasahhi presidendi Nursultan Nazarbajevi (tema on 76-aastane) järel kõige kauem pukis püsinud Kesk-Aasia valitseja.
Kui 1990ndate lõpus isegi paistis, et Tadžikistanist võib peale kodusõda saada isegi mingi määral demokraatlik riik, siis täna on see selgelt autoritaarne maa, kus presidendi sõna on A ja O.
Rahmon kannab ametlikku tiitlit «Rahu ja rahvusliku ühtsuse rajaja, rahvuslik liider».
Lendasin Dušanbesse kohaliku lennufirma Somon Air lennukiga. Lennufirma pardaajakiri algas 15-leheküljelise reportaažiga, millega tegeles ja kus käis eelmisel kuul Rahmon. Läbi teksti oli seejuures kõikjal see tiitel tema nime ees pikalt välja kirjutatud. «Rahu ja rahvusliku ühtsuse rajaja, rahvuslik liider Emomali Rahmon tegi seda ja käis seal».
Selge see, et kõik vähegi tähtsamad ametid riigis jagatakse mitte inimeste oskuste järgi, vaid vastavalt läheduse astmele rahvuslikule liidrile. Rahmoni mõlemad pojad töötavad juhtivatel kohtadel presidendi administratsioonis ja tema tütar on parlamendi üks juhte. Hiljuti muudeti põhiseadust spetsiaalselt nii, et tema vanim poeg saaks järgmistel presidendivalimistel kandideerida.
Põgusa mulje põhjal tundub, et valdav enamus kohalikke on vaatamata vaesusele sellega üsna rahul. Põhiline põhjendus on, et peaasi, et poleks enam sõda. 1990ndad on inimestel hästi meeles, kui verepulmi korraldati otse Dušanbes kesklinnas. Mõnes mõttes meenutab selline suhtumine mulle hulga rohkem tuttavat Venemaad, kus on ju ka üldine suhtumine Putini valitsemisesse: olgu mis on, aga peaasi, et ei tuleks tagasi 1990ndate kaost.
Poolepäevase Dušanbes viibimise peamine üllatav mulje on see, kui kallis on sellel vaesel maal internet. Üürisime täiesti kesklinnas korteri (100-ruudune heas korras korter eliitmajas maksab 50 dollarit öö. Dušanbes pole kerge leida viisakat elamist). Tahtsime kindlasti sellist, kus oleks ka wi-fi. Leidsime, et internet maksab 10 dollarit päev!! Eestis saab sama hinnaga sisuliselt kuuks ajaks koju interneti.
Minu väga nõutu näo peale seletas kortereid üüriva firma esindaja, et «meil ongi siin internet kallis, sest meil endal ei ole internetti, see tuleb kõik Hiina kaudu».
Kui nüüd midagi positiivset leida, siis viisa saamine on võrreldes mu eelmise reisiga siia 2008 aastal ning võrreldes teiste -stanidega tehtud imelihtsaks. Seda saab teha interneti (!) teel ning see võtab aega ainult ühe päeva. Maksab viisa, tõsi küll, 50 dollarit. (Kui tahad Pamiiridesse minna, siis lausa 70 dollarit.)
Ehk on see põhjus, miks ÜRO Travel Barometer'i andmetel oli Tadžikistan kõige kiiremini kasvav turismi sihtpunkt maailmas Paraguay järel. (Kolmas on Jaapan, neljas üliväike, 1109 elanikuga Okeaania saareriik Niue ja viies Island.)
Ülemisel fotol on Tadžikistanile iseloomulik, mägine vaade Dušanbe lähedalt. Isegi Dušanbe asub üle 800 meetri kõrgusel merepinnast.
Teisel fotol on kodune, rukkililledega tass Dušanbe kohvikust.
Foto: Jaanus Piirsalu
Foto: Jaanus Piirsalu
Jaanus Piirsalu Kesk-Aasia blogi
Konfliktid vee pärast on maailmas kasvav probleem ning Kesk-Aasia vabariigid kujutavad endast tulevikumurede jaoks head näidet. Reisi ajal peab Jaanus Piirsalu koos fotograaf Raigo Pajulaga blogi, milles nad jutustavad kolme vabariigi igapäevaelust.
Kindlasti on paljudele Eestis huvitav teada, mis on saanud elust nendes riikides, sest me kuulusime 50 aastat koos Nõukogude Liitu, kuigi meil oli väga vähe ühist.
Jaanus Piirsalu ootab meilile jaanus.piirsalu@gmail.com igasugust informatsiooni Kesk-Aasias elavatest ja seal elanud eestlastest või Eestiga seotud inimestest, Eestiga ja Eesti inimestega kuidagigi seotud kohtadest Kesk-Aasias ning Eesti elanike huvitavaid mälestusi Kesk-Aasiast Nõukogude ajast või ka hilisemast.
Blogi täieneb jooksvalt.
Jaanus Piirsalu ja Raigo Pajula sõit toimub koostöös MTÜ Mondoga osana Euroopa Komisjoni poolt rahastatavast projektist Media4Development.


description: Äärmusrühmituse Islamiriik (ISIS) seni efektiivne propagandamasin on nõrgenenud kaotuste tõttu Süüria ja Iraagi lahinguväljadel, selgub eile avaldatud USA uuringust.

title: Uuring: ISISe propagandavõimekus on kahanenud

maintext:
ISISele uute liikmete värbamiseks kasutatavate fotode ja videode levitamine on viimase aasta jooksul drastiliselt kahanenud, selgus USA sõjaväeakadeemia West Point terroritõrjekeskuse avaldatud raportis.
2015. aasta augustis tegi ISIS ise 700 meedia- ja propagandatükki, kuid tänavu augustis oli selleks arvuks umbes 200.
«On selge, et organisatsioonil on tulnud nende tegude osas tagasi tõmmata seoses terroritõrjeoperatsiooni kasvava survega,» selgus uuringus.
Üha vähem on ka pilte nö hästi toimivast džihadistide kalifaadist, mis hõlmab koole, raamatukogusid, politseid ja avalikke teenuseid.
«See allakäik viitab sellele, et rühmitusel on raskusi funktsioneeriva riigi välise imago hoidmisega,» kirjutati raportis.
Samas on suurenenud videode arv, milles näidatakse spioonide hukkamist, demonstreerides kas survest lähtuvat paranoiat või sisemisi väljakutseid, mis on omakorda avaliku brutaalsuse põhjuseks.
ISISe propagandatiib on hävinud koalitsiooni sõjalistes rünnakutes ja küberrünnakutes sotsiaalmeedias, sõnas ka USA analüütik J.M. Berger.
«Neil on nüüd kasutada väiksemas mahus meediat, mida on keeruline üles leida ning antud materjal ise on vähem optimistlik ja pigem üheülbaline,» lisas ta.
Iraagi julgeolekujõud valmistuvad pealetungiks Mosulile, mis on viimane veel ISISe käes olev Iraagi suurlinn.
Pealetungis osaleb koalitsioon Iraagi sõjaväest, politseist, kurdi pešmergavägedest ning nii sunni kui ka šiia omakaitseüksustest.


description: Ameerika Ühendriikides visati reisilennukist välja meesreisija, kes tegi stjuardessi haavanud märkuse tema välimuse kohta.

title: Stjuardessi välimust kommenteerinud mees visati lennukist välja

maintext:
«Oo, kenake (Ooh, sexy!)!» hüüdis meesreisija enne õhkutõusu päästevesti kasutamist õpetanud stjuardessile. Sellisena kirjeldas 9. oktoobril lennufirma Alaska Airlines reisilennukis aset leidnud intsidendi algust pealtnägijast naisreisija oma suhtlusvõrgustiku Facebook kontol.
«Ta istus keskel ning mõlemal pool tema kätt istusid naised, kes tundsid end nähtavalt ebamugavalt. Kohe tema ees istuvad kaks naist ja mina vahetasime pilke, mis rääkisid ebamugavustundest,» kirjeldas reisija vahejuhtumit lennukis, mis valmistus stardiks Seattle´ist Tacomasse.
«Lennusaatja võttis vesti seljast, kõndis tema juurde ja ütles: «Te peate olema lugupidav!» ning kõndis seejärel tagasi, et jätkata oma tööd,» jätkas pealtnägija. Meesreisija olevat seepeale stjuardessile vastanud: «Olge nüüd, ma lihtsalt mängisin teiega! (C’mon, I’m just playing with you!)»
Stjuardess olevat seepeale demonstratsiooni lõpetanud ning arutanud juhtunut kolleegidega. Seejärel palus lennukisse sisenenud lennujaama töötaja meesreisijal võtta oma asjad ja lennukist lahkuda. Seda oma süüd eitanud mees reisijate aplausi saatel ka tegi.
Pealtnägija ingliskeelset kirjeldust juhtunust saab lugeda siit:


description: Tais, Phuketis leiab aset iga-aastane taimetoitlaste festival, milles osalejad tekitavad endale vigastusi.

title: Galerii: Tai festivalil kogunevad enesevigastajad

maintext: Hiinlaste kogukond Tais loobub üheksandal kuul lihast ja teistest palju energiat andvatest toiduainetest, kuna see parandab nii füüsilist kui vaimset tervist. Festivalil näitavad taimetoitlased oma usku sellega, et läbistavad oma keha terariistade ja muude uskumatute ja õõvastavate vahenditega.


description: Pakistan julgustas Kabuli pidama rahukõnelusi islamiliikumisega Taliban, öeldes, et hiljutine rahulepe Afganistani valitsuse ja sõjapealiku Gulbuddin Hekmatyari vahel võib olla eeskujuks kõnelustele islamistidega.

title: Islamabad julgustas Kabuli pidama Talibaniga rahukõnelusi

maintext:
Pakistani välisministeeriumi kõneisik Nafees Zakaria ütles täna ajakirjanikele, et Pakistan on alati julgustanud leidma vägivallale Afganistanis lahendust läbirääkimiste teel.
Zakaria kommentaarid avaldati päev pärast teateid, et Taliban ja Kabul on pidanud Kataris salajasi kõnelusi.
Pakistan, kellel arvatakse olevat mõju Talibani üle, võõrustas esimesi otsekõnelusi Kabuli ja Talibani vahel 2015. aasta juulis.
Rahuprotsess aga seiskus, kui Kabul andis teada, et Talibani liider mulla Mohammad Omar oli surnud juba mitu aastat tagasi. Taliban kinnitas seda hiljem.


description: USA esitas Tšehhis vahistatud Vene häkkerile süüdistuse

maintext:
USA-s esitati Tšehhis vahistatud Vene kodanikule süüdistus LinkedIni ja teiste San Francisco piirkonna firmade arvutitesse häkkimises ja andmevarguses, ütlesid föderaalprokurörid reedel.
Vandemeeste kogu esitas Moskvast pärit Jevgeni Aleksandrovitš Nikulinile (29) neljapäeval süüdistuse arvutitesse tungimises ning tõsises identiteedivarguses, teatas USA justiitsministeeriumi San Francisco esindus.
Nikulin saatis LinkedIni töötaja arvutisse programmi, varastas tema kasutajanime ja salasõna ning kasutas neid firma arvutitesse sisenemiseks 2012. aastal, ütlesid prokurörid. Vene kodanikku süüdistatakse veel ka Dropboxi ja Formspringi vastastes häkkimisrünnakutes ning vandenõus varastatud Formspringi kasutajanimede, salasõnade ja elektronkirja aadresside müümiseks.
Prokuröride sõnul vahistati Nikulin 5. oktoobril USA palvel Tšehhis. Vene ametnikud on öelnud, et kavatsevad võidelda tema väljaandmise vastu Ühendriikidele.
LinkedIn teatas mais, et 2012. aasta küberrünnaku käigus varastati üle 100 miljoni kasutaja salasõna.


description: Saksamaal sai paremäärmuslaste grupi vastases haarangus täna vigastada neli politseinikku.

title: Neli Saksa politseinikut sai äärmuslaste vastases haarangus vigastada

maintext:
Rühmitusse Reichsbürger kuuluv kahtlusalune avas politseinike pihta tule Baieri liidumaal Georgensmündis ja võeti vahi alla, teatas politsei.
Võimude teatel konfiskeeriti ka mehe relvad, mille jaoks oli kahtlusalusel olemas ka luba.
Reichsbürger ei tunnusta Saksa riigi legitiimsust ja usub Saksa impeeriumi ehk Reichi jätkumisse.
Augustis avas rühmituse liige tule tema korterit läbi otsima tulnud politseinike pihta Saksi-Anhalti liidumaal ning arreteeriti.


description: Euroopa Nõukogu väljendas täna muret rassistliku vägivalla kasvu pärast Suurbritannias viimastel aastatel ning märkis, et Brexiti kampaania suurendas võõravaenulikke meeleolusid veelgi.

title: EN: Brexiti kampaania õhutas võõraviha

maintext:
Euroopa Nõukogu hinnangul õhutas vihakõnet eeskätt kõmuajakirjandus. Ühtlasi väljendas nõukogu muret moslemitevastase vägivalla järsu kasvu pärast Ühendkuningriigis.
EN-i rassismi ja sallimatuse vastane komisjon (ECRI) taunis Suurbritannias süvenevat sallimatust, mis eeskätt keskendub sisserändele.
«Ei ole kokkusattumus, et Ühendkuningriigis süveneb rassistlik vägivald samal ajal, kui näeme ajakirjanduses ja isegi poliitikute poolt murettekitavaid näiteid sallimatusest ja vihakõnest,» ütles komisjoni esimees Christian Ahlund.
Briti valijad otsustasid 23. juuni referendumil Euroopa Liidust lahkuda. Referendumi järel on esinenud Suurbritannias Ida-Euroopa riikide kodanike vastaseid vägivaldseid vahejuhtumeid.


description: Türgi president Recep Tayyip Erdoğan süüdistas täna Euroopa Liitu venitamises rändekokkuleppega seoses lubatud kolme miljardi dollari eraldamisega Türgis viibivate põgenike toetuseks.

title: Erdoğan taunis EL-i põgenike abisummadega venitamist


description: Hispaania sotsialistide esimees Pedro Sanchez pani laupäeval ameti maha, kui kaotas usaldushääletuse erakonna föderaalkomitees, teatas tema nõunik.

title: Hispaania sotsialistide esimees pani ameti maha

maintext:
Hispaania opositsioonilise Sotsialistliku Partei (PSOE) ligi 300-liikmeline föderaalkomitee kogunes laupäeval partei peakorterisse Madridis, et arutada riigis valitsevat poliitilist ummikseisu ning otsustada, kas erakonna juht Sanchez jätkab esimehena või mitte.
Sanchez oli kinnitanud, et ta jätkab konservatiivist peaministri kohusetäitja Mariano Rajoy jõupingutuste takistamist vähemusvalitsuse moodustamiseks.
Kuna võitsid Sanchezi oponendid, siis võib sotsialistide uus juhtkond loobuda Rajoy blokeerimisest ja see teeks lõpu praegusele poliitilisele ummikseisule.
"Võitsid need PSOE liikmed, kes tahavad anda konservatiividele valitsusvastutuse," kirjutas Twitteris vasakpoolse erakonna Podemos juht Pablo Iglesias.
PSOE-s käärib pikemat aega siseheitlus ning hiljutine kaotus kohalikel valimistel Galicias ja Baskimaal tõi selle laiema avalikkuse ette. Kaotus oli murdepunkt paljudele kõrgetele parteiametnikele, sest detsembris ja juunis saadi parlamendivalimistel ajalooliselt madal toetus.


description: Türgi võimud on vallandanud veel üle 10 000 riigitöölise seoses juulis korraldatud riigipöördekatsega, teatasid võimud täna.

title: Türgis vallandati seoses putšikatsega veel 10 000 riigitöölist


description: Möödunud nädalal tabas maailma ühte vaesemat riiki Haitit orkaan Matthew, mille järgselt tekkis koolerapuhang.

title: Orkaan Matthewle järgnes Haitil koolerapuhang

maintext:
Rahvusvahelise meedia teatel hukkus orkaani tõttu ligi 900 inimest ja kümned tuhanded vajavad kohest humanitaarabi.
Punase Risti andmetel on Haitil hakanud levima koolera, kuna puhas vesi on segunenud kanalisatsiooniveega ja oodata on laiemat haiguspuhangut.
«Üleujutuse tõttu on sanitaarolud viletsad ja see tingis haigestumise. Kraanivesi ei ole enam puhas. Seni on koolerasse surnud mõned inimesed, kuid haigestumiste ja surmajuhtumite arv kasvab,» edastas abiorganisatsiooni Pan American Health Organisation.
Orkaan Matthew liikus üle Haiti möödunud teisipäeval, tuues kaasa paduvihma ja tuule kiirusega 233 kilomeetrit tunnis. Haiti võimude teatel tabas orkaan rannikualade külasid, kus sattus ohtu üle 60 000 inimese.
Orkaanis üks enam kannatada saanud linnu oli edelaosas asuv Port-Salut. Piirkonnas hukkus sadu inimesi, kellest 86 kaotas elu Chantalis, kus suured puud majadele kukkusid.
Matthew liikus Kariibi merelt edasi USA idaranniku suunas, möödunud nädalalõpul kaotas orkaanis elu kolm inimest Põhja-Carolinas ja kaks Georgias.
Enne orkaani saabumist andsid USA võimud käsu evakueerida idaranniku lõunapoolsetes osariikides 1,6 miljonit inimest.
USA idarannikule jõudes Matthew nõrgenes, tuule kiirus ulatus seal 195 kilomeetrini tunnis. Meteoroloogide teatel on Matthew veelgi nõrgenenud ja liigub USA idarannikult tagasi Kariibi merele.


description: Afganistani sõduriks maskeerunud ründaja lasi täna Afganistani pealinnas Kabulis maha ühe USA sõduri ja tsiviilisiku, enne kui ta ise maha lasti, vahendab Reuters.

title: Afganistani sõduriks riietunud isik lasi Kabulis maha kaks ameeriklast


description: Hetkel, mil ÜRO on jõudnud kokkuleppele, et maailmaorganisatsiooni järgmiseks peasekretäriks saab endine Portugali peaminister Antonio Guterres, lükates sellega kõrvale seitsme ÜRO juhiks kandideerinud naise taotlused, on otsustanud organisatsioon valida oma maskotiks koomiksitegelasest Imenaise, vahendab New York Times.

title: ÜRO maskotiks saab Imenaine


description: Etioopias Oromia osariigis sai tormava rahvamassi jalge all surma mitmeid inimesi – pärast seda, kui politsei kasutas meeleavaldajate peal pisargaasi.

title: Etioopias puhkes ohvriterohke rüselus

maintext:
Meeleavaldused puhkesid pealinnast Addis Ababast 40 kilomeetri kaugusel Bishoftu linnas, kui inimesed tähistasid kohalikku usupüha. Sealne rahvas on kaua aega kaevanud piirkonna majandusliku mahajäämuse pärast.
Võimude sõnul algatasid rahutused meeleavaldjad, kes loopisid politseid kivide ja pudelitega.
Tunnistajate sõnul hüüdis rahvamass «Me vajame vabadust!» ja «Me vajame õiglust!». Opositsioon väidab, et surma sai vähemalt 50 inimest, ametlikku kinnitust seni pole.
Rahutud meeleolud tekkisid Oromais möödunud aasta novembris, kui valitsus teatas plaanist laiendada pealinna. See tekitas kartusi, et kohalikud põllupidajad peavad ehitustööde eest minema kolima.
Ehkki valitsus loobus kavast, on ärevus piirkonnas jäänud püsima.


description: Vene piirivalvurid avasid eile tavapärase kontrolli ajal tule Põhja-Korea kalalaeva meeskonna pihta, surma sai üks ja haavata kaheksa inimest.

title: Venemaa piirivalvurid tapsid Põhja-Korea kaluri

maintext:
Allikate sõnul peatati alus nimega Dae Yang Venemaa võimuesindajate poolt ja avastati, et selle pardal on ebaseaduslik last. Laeva pardal oli kokku 48 inimest.
«Meeskonnaliikmed reageerisid äärmiselt agressiivsel moel ja keeldusid piirivalvurite käske täitmast,» kirjeldas allikas.
Puhkes kähmlus, mille käigus üks venelasest piirivalvur sai peavigastuse. Tema kaaslased avasid seejärel enesekaitseks tule, milles sai viga üheksa inimest, kellest üks suri hiljem haavadesse.


description: New Yorgi Metropolitan Opera katkestas pärastlõunase etenduse, kuna publikuliige pihustas inimtuhka meenutavat ainet orkestriliikmete peale, vahendab BBC.

title: Inimtuhk orkestriaugus, Metropolitan Opera etendus katkestati

maintext:
Intsident leidis aset «Guillaume Telli» etenduse vaheajal ning selle tõttu kutsuti kohale päästeüksused.
Mitmed publikuliikmed tunnistasid politseile, et üks mees oli rääkinud, et on kohal eesmärgiga visata õhku oma sõbra tuhastatud säilmed. Isik on kindlaks tehtud ja võimud üritavad teda leida.
New York on peale 2001. aasta 11. septembri sündmusi võimalike ohtude osas äärmiselt valvas ning tundmatu aine õhku paiskamise tagajärjel maja ka evakueeriti. Nii päevase etenduse neljas vaatus kui õhtune etendus jäeti ära.
Linna politsei asekomandöri John Milleri sõnul rikub tuha puistamine orkestriliikmete peale küll avalikku korda, kuid ta ei usu, et selle taga oli kuritegelik kavatsus.


description: Kuningapalee teatel lahkus täna 88-aastaselt Tai kuningas Bhumibol Adulyadej, kes oli kõige kauem troonil olnud monarh maailmas, vahendas AFP.

title: Suri Tai kuningas Bhumibol Adulyadej

maintext:
«Ta suri Siriraj haiglas kell 15.52 (Eesti aeg 10.52) pikaajalise haiguse tagajärjel,» teatas kuninglik õukond.
Bhumibol Adulyadej valitses Taid alates 1946. aastast, olles sellega maailma pikaajalisim valitseja.
Tai sõjaväehunta kontrolli all olev parlament koguneb täna õhtul erakorralisele istungile.
Riigi peaministri sõnul saab vastavalt põhiseadusele kuninga järeltulijaks Tai kroonprints Maha Vajiralongkorn.
Bhumibol Adulyadej surma järel pärib Tai kuningatrooni tema poeg kroonprints Maha Vajiralongkorn, teatas sõjaväehunta juht, peaminister Prayut Chan-O-Cha täna avalduses.
«Valitsus läheb troonipärimisprotsessiga edasi. Valitsus teavitab rahvusassambleed sellest, et Tema Majesteet kuningas määras oma järeltulija 1972. aasta 28. detsembril,» teatas peaminister avalduses, mida kandsid üle kõik Tai telekanalid.
Prayut viitas Vajiralongkorni kroonprintsiks määramise kuupäevale.
Peaminister teatas ühtlasi, et Tai kuulutab välja aastapikkuse leinaperioodi, mille käigus piiratakse kogu meelelahutusäri tegevust 30 päevaks.


description: Ühendriikides sai pühapäeva varahommikul bussiõnnetuses surma 13 ja viga 31 inimest, teatas kohalik meedia.

title: Fotod: Ühendriikides sai bussiõnnetuses surma 13 ja viga 31 inimest


description: Rahvusvahelise meedia andmetel on orkaan Matthew võtnud elu vähemalt 25 inimeselt, kellest 21 kaotasid elu Haitil ja neli Dominikaani Vabariigis.

title: Orkaan Matthew on võtnud elu vähemalt 25 inimeselt

maintext:
Haitil hukkunutest kaheksa jäi tormituule tõttu langenud puude alla ja kuus inimest viis kaasa tulvavesi.
Kohalike võimude ja ÜRO teatel on orkaan toonud kaasa üleujutuse ja tekitanud suure ainelise kahju.
ÜRO peasekretäri Ban Ki-mooni teatel vajab ainuüksi Haitil, mis kuus aastat tagasi sai maavärinas kannatada, 350 000 inimest kohest toiduabi.
USA valitsus teatas eile, et Haitile saadetakse elanikke abistama sõjaväelased, helikopterid ja lennukikandja, millel on ka humanitaarabisaadetised.
Kuuba pääses orkaanist kergemini ja seal ei ole Matthew tõttu hukkunuid, kuid turistide seas populaarne Baracoa sai rängalt kannatada. Tegemist on Kuuba saare vanima koloniaalajast pärit linnaga, mis on tuntud oma arhitektuuri poolest.
USA meteoroloogid teatasid teisipäeval, et Matthew on paisunud neljanda kategooria orkaaniks, kuid kolmapäevaks oli ta nõrgenenud kolmanda kategooriani. Orkaanis on tormituuled ulatunud 195 kilomeetrini tunnis.
USA võimud andsid hoiatuse, et Matthew liigub Florida, Georgia ning Põhja- ja Lõuna-Carolina suunas ning selle tõttu evakueeriti eile rannikuala ohtlikest piirkondadest vähemalt 500 000 inimest. Orkaan peaks USA idarannikul maabuma nädalalõpul.
Florida kuberneri Rick Scotti teatel peavad nad valmis olema ulatuslikuks katastroofiks, sest nii võimast orkaani ei ole seal olnud aastakümneid.


description: Pariisi kliimalepe jõustub 30 päeva pärast, teatas ÜRO kliimaorganisatsioon kolmapäeval.

title: ÜRO: Pariisi kliimalepe jõustub 30 päeva pärast

maintext:
Pariisi kliimapakti on praeguseks ratifitseerinud 72 riiki, kelle arvele langeb üle 56 protsendi globaalsetest süsinikuemissioonidest.
UN FCCC teatas oma veebilehel, et 2016. aasta 5. oktoobril ületati Pariisi leppe jõustumiseks vajalik lävend.
Pariisi kliimalepe eesmärgiks on piirata globaalne soojenemine sel sajandil tublisti alla kahe kraadi Celsiuse järgi tööstusrevolutsiooni eelse ajaga võrreldes.
Lepe kutsub riike seadma endale süsinikdioksiidi emissioonide piiramise eesmärke ning neid iga viie aasta tagant uuendama.
Kokkulepe lõpetab aastakümneid kestnud erimeelsused rikaste ja vaeste riikide vahel selle üle, kuidas ellu viia mitme triljoni dollari suurust jõupingutust globaalse soojenemise peatamiseks ning tegeleda juba ilmnevate tagajärgedega.
Maailma liidrid ja teadlased on hoiatanud üha rängemate põudade, üleujutuste ja tormide eest, samuti veetaseme tõusu eest maailmameres, mis mõjutab sadade miljonite inimeste elu.
Kokkuleppes rõhutatakse, et kasvuhoonegaaside õhkupaiskamine peab jõudma kõrgpunkti niipea kui võimalik, et siis kiiresti väheneda.


description: USA demokraatide presidendikandidaat Hillary Clinton on suurendanud oma edu vabariiklase Donald Trumpi ees, ilmnes esmaspäeval esimesest arvamusküsitlusest, mis viidi läbi pärast miljardäri labaseid avaldusi naiste aadressil sisaldanud video avaldamist.

title: Clinton suurendas oma edumaad Trumpi ees

maintext:
Clintoni toetus eeldatavate valijate seas on 46 ja Trumpil 35 protsenti, ilmnes NBC Newsi ja Wall Street Journali uuringust, mis hõlmas ka libertaari Gary Johnsonit ja roheliste erakonna kandidaati Jill Steini.
Uuringus, kus olid esindatud vaid Clinton ja Trump, olid toetusnumbrid vastavalt 52 ja 38 protsenti. Küsitletuist 52 protsenti arvasid, et see 2005. aastast pärit videosalvestis peaks olema kampaania osa, 42 protsenti oli vastupidisel seisukohal.


description: Venezuelas sai kolmapäeval valitsusvastastel meeleavaldustel viga paarkümmend inimest ja 39 vahistati, teatasid inimõiguslased.

title: Venezuela meeleavaldustel sai viga paarkümmend inimest

maintext:
Kohaliku inimõigusühenduse andmetel tulistati riigi loodeosas asuvas Maracaibo linnas korraldatud protestimarsil vähemalt kolme inimest, kelle vigastused on rasked.
Venezuela opositsioon teatas kolmapäeval, et kuulutas reedeks välja üldstreigi eesmärgiga lisada poliitilist survet president Nicolás Madurole. Opositsiooniliider Jesus Torrealba kuulutas tööseisaku välja tuhandete meeleavaldajate ees pealinnas Caracases.
Opositsiooni enamusega parlament on ühtlasi lubanud vastu võtta otsuse, mille kohaselt "riigipea on oma ametikohustused hüljanud" ja viia see massimeeleavalduse käigus 3. novembril presidendipaleesse.
Tuhanded opositsiooni poolehoidjad kogunesid kolmapäeval Venezuela pealinnas Caracases, et nõuda sotsialistide valitsuse tagasiastumist. Opositsioon süüdistab valitsust diktatuuris.
Teisipäeval algatas opositsiooni kontrolli all olev kongress poliitilise õigusemõistmise Maduro üle, süüdistades teda põhiseadusliku korra rikkumises. Maduro omakorda süüdistab parlamenti riigipöördekatses.
Alates jaanuarist parlamenti kontrolliv opositsioon seisab silmitsi kindlameelse valitsusega, kes on vastasleeri väitel mehitanud kohtud ja valimisinstitutsioonid enda toetajatega.
Naftariik Venezuela on langenud maailmaturu naftahinna languse tõttu sügavasse majanduskriisi.


description: Itaalias Sardiinia saarel Cagliaris tegutsevas katoliku koolis peavad põgeniklapsed ja kohalikud lapsed kasutama erinevaid WCsid.

title: Itaalia koolis sunnitakse põgeniklapsi kasutama eritualetti

maintext:
Kool kehtestas sellise korra, kuna kohalike laste vanemate sõnul võivad sisserännanud lapsed levitada haigusi, edastab The Independent.
Selles koolis õpib kaks põgeniklast, kellest üheksa-aastane on pärit Egiptusest ja 11-aastane Etioopiast. Õpetajad teatasid neile, et nende jaoks on eritualett, kuna ei ole teada, mis haigusi nad kanda võivad ja seega on nad kaasõpilastele potentsiaalseks ohuks.
Juba kaks Itaalia peret teatasid, et võtavad oma lapsed sellest koolist ära, kuna seal asusid õppima põgenikest õpilased, kes võivad olla kaasõpilastele terviseriskiks. Veel mitu peret ähvardas samuti oma lapsed õppetööst eemaldada.
Samas loodab kool, et eri WCd aitavad olukorda lahendada.
Ilma vanemateta Itaaliasse jõudnud laste hooldajate sõnul on nad itaallaste rassistlikust suhtumisest nördinud ja loodavad, et haridustöötajad lõpetavad vaenu külvamise. Samuti olevat põgeniklaste tervist kontrollitud ja koolile esitati tervisetõend, et nende laste tervis on korras.
«Lapsed on aru saanud, et tegemist on põgenikega ja neisse lastesse suhtutakse üleoleku ja põlgusega. Nende itaalia keel on veel kehv, kuid kool ei tohiks sellist diskrimineerimist lubada,» teatas üks hooldajatest, advokaat Antonella Taccori.
Ta lisas, et laste käitumine koolis on mõjutatud sellest, mida nad on kodus oma vanematelt kuulnud.
Teine põgeniklaste hooldaja Marina Bardanzellu lisas, et selline suhtumine põgeniklastesse peidab endas rassismi.
Seni saabub üle Vahemere põgenikke Euroopasse ning selle aasta jaanuarist juunini tuli Itaaliasse ilma vanema või saatjata 10 500 alaealist põgenikust last.
Inim- ja lasteõigusorganisatsioonide teatel satub osa Euroopasse üritavad või sinna jõudnud põgeniklapsed kuritegelike isikute kätte, kes neid ära kasutavad.


description: Ameerika Ühendriikide Ohio osariigis jätakatakse alates 2017. aasta jaanuarist kolmest ainest koonseva surmasüstiga hukkamist.

title: Ohios jätkatakse jaanuaris surmasüstiga hukkamist

maintext:
Ohios ei ole hukkamisi toimunud kolm aastat, alates 2014. aasta veebruarist ning selle põhjuseks oli surmanuhtluse määramisest tingitud edasikaebamise kohtujuhtumid ja hukkamissüstide tegemiseks vajalike ainete puudumine, kuna farmaatsiatehased katkestasid nende ainete tootmise, edastab BBC.
Ohio osariigi võimud peaks avalikustama uued hukkamist reguleerivad seadused ja reeglid selle nädala lõpul.
Järgmise aasta jaanuaris peaks olema esimeseks hukatavaks 1993. aastal oma elukaaslase kolmeaastase tütre vägistamises ja mõrvas süüdi mõistetud Ronald Phillip. Ohio vanglaametnikud peaks mehe hukkama 12. jaanuaril.
Ohios kasutatakse surmanuhtluse saanud vangide hukkamiseks «mürgikokteili», mis koosneb midasolaamist, mis uimastab hukatava, rokurooniumbromiidist, mis paralüseerib ja kaaliumkloriidist, mis seiskab südame.
Ohio kohtuvõimude teatel on need kolm ainet USA toidu- ja ravimiameti (FDA) poolt heaks kiidetud.
Ohios toimus viimati hukkamine 2014. aasta jaanuaris, kui kahest ainest koosnenud mürgisüst tehti raseda naise mõrvanud Dennis McGuire`ile, kellele mõjusid mürgised ained 26 minutiga.
Sündmuse tunnistajateks olnute sõnul mõjus mürgikokteil liiga aeglaselt, hukatul tekkisid krambid ja hingamisraskused ning oli näha, et ta kannatas.
Pärast McGuire hukkamist hakkasid Ohio võimud otsima lahendust mürgisüstiprobleemile, et hukatavad ei peaks enne elust lahkumist kannatama.
Võimud langetasid otsuse lükata kõik hukkamised kolme aasta võrra edasi ka põhjusel, et seni hukkamisel kasutatud ainete tootmine lõpetati ja uusi aineid ei oldud veel kasutusele võetud.
Ohios ootavad hukkamist 25 surmamõistetut, kelle hukkamised peaks toimuma 2017. aasta jaanuarist kuni 2019. aasta oktoobrini.


description: Paavst Franciscus kuulutas täna ametlikult välja 17 uut kardinali, nendest kolmteist on alla 80 aasta vanad ning osalevad valimistel paavsti mantlipärija leidmiseks.

title: Paavst valis välja 17 uut kardinali

maintext:
Kolm uut kardinali on USA-st. Nagu on traditsiooniks saanud, valis Franciscus kardinale ka Aafrikast, Okeaaniast, Aasiast ja Lõuna-Ameerikast.
Ajalooliselt on kardinalide kolleegiumisse kuulunud peamiselt Euroopa katoliku kiriku vaimulikud.
Üks ametissemääratud Itaalia kardinal määrati Franciscuse saadikuks armastatud ja märterlikku Süüriasse.
Franciscuse sõnul toimub ametlik kardinalide ametissemääramise tseremoonia 19. novembril.


description: Seoses Kersti Kaljulaiu saamisega Eesti Vabariigi presidendiks, vaatame, kes on teised hetkel tegevad naisriigipead Euroopas.

title: Kes on Euroopa naisriigipead?

maintext:
Kuninganna Elizabeth II on Suurbritannia ja Põhja-Iirimaa Ühendkuningriigi valitseja alates 06.02.1952. Tema võimu alla kuuluvad ka paljud teised territooriumid. Elizabethil on üks tütar ja kolm poega. Ta on abielus Phillip Mountbatteniga, kes on endine Kreeka ja Taani prints.
AFP/Scanpix
Margrethe II (sündinud 16. 04.1940) on alates 1972. aastast Taani kuninganna, riiklike kaitsejõudude ülem ja evangeelse luteri kiriku pea. Tema võimu alla kuuluvad ka Fääri saared ja Gröönimaa. Ta on abielus prantsuse diplomaadi Henri de Laborde de Monpezat'ga ning neil on kaks poega.
REUTERS/Scanpix
Kantsler Angela Merkel on 2995. aasta 22. novembrist Saksamaa Liitvabariigi kantsler ja alates 1998. aastast Kristlik-Demokraatliku Liidu peasekretär. Ta on abielus Joachim Saueriga.
REUTERS/Scanpix
Marie-Louise Coleiro Preca (s 1958) on 2014. aastast Malta president.
AP/Scanpix
Kolinda Grabar-Kitarović (s 1968) on 2015. aastast Horvaatia president.
REUTERS/Scanpix
Doris Bures (s 1962) on 2016. aastast Austria presidendikolleegiumi liige. Nationalrati presidendina sai ta Austria tegevpresidendiks koos kahe asepresidendiga.


description: London City lennujaam evakueeriti eile õhtul pisargaasikanistri tõttu, teatas Londoni kiirabi. 27 reisijale anti valla pääsenud gaasist tingitud halva enesetunde tõttu ravi.

title: Pisargaasikanister tekitas Londoni lennujaamas paanika

maintext:
Nüüdseks on lennujaam taasavatud ning ohutuks kuulutatud.
«Ehkki õnnetuse põhjus ei ole kinnitatud, uurivad ohvitserid seda, kas selle põhjustas kanistri sisu eksikombel pihustamine,» vahendas politsei. Scotland Yardi hinnangul uuritakse võimalust, et pisargaasikanistri jättis lennujaama mõni reisija enne lennule registreerimist. Kedagi vahistatud ei ole ja uurimine jätkub.
Kiirabi teatas, et kaks inimest viidi haiglasse ning 25 hingamisraskustega patsiendile anti kohapeal ravi. Tuletõrje avaldas, et tuletõrjujad ja politseinikud kammisid lennujaama kaitseülikondades kaks korda läbi. «Hoone ventileeriti, otsiti läbi ja kuulutati ohutuks,» lisas tuletõrje.
Varem teatati 500 inimese lennujaamast evakueerimisest ning mitmest end halvasti tundnud inimesest. Mitu lendu suunati ümber teistesse lennujaamadesse või tühistati.
Londoni City lennujaam on reisijate arvu poolest Suurbritannia 13., teenindades 4,3 miljonit inimest aastas.


description: Prantsusmaa välisminister Jean-Marc Ayrault nõuab, et Venemaa ja Süüria juhid astuksid Rahvusvahelise Kriminaalkohtu (International Criminal Court, ICC) ette seoses õhurünnakutega Süürias Aleppos, kus on  hukkunud sadu tsiviilelanikke.

title: Prantsusmaa nõuab Aleppo õhurünnakute rahvusvahelist uurimist

maintext:
Yle teatel sõnas Ayrault raadiole France-Inter antud intervjuus, et Prantsuse võimud uurivad võimalusi, kuidas paljastada nii Venemaa kui Süüria oletatavad sõjakuriteod.
Venemaa ja Süüria väed on viimastel kuudel teinud aina sagedamini mässuliste käes olevasse Alepposse õhurünnakuid, kuid USA ja ta liitlaste arvates ei hävita need rünnakuid mitte mässuliste tugipunkte, vaid tapavad eesmärgipäraselt linna jäänud tsiviilelanikke, hävitavad haiglaid ja takistavad humanitaarsaadetistel abivajajateni jõudmist.
«Tegemist on tsiviilelanikkonna peal toimepandavate sõjakuritegudega. Peame tegema kõik, et Rahvusvaheline Kriminaalkohus hakkaks Aleppos juhtuvat uurima ja päevavelgele tooma,» teatas Ayrault.
Samal seisukohal on ka USA välisminister John Kerry, kelle sõnul tuleb Süürias toimuvat uurida.
Venemaa pani möödunud laupäeval veto ÜRO Julgeolekunõukogu Süüriat puudutavale resolutsioonile. Prantsusmaa ja Hispaania esitatud resolutsioonis nõuti Aleppo pommitamiste lõpetamist ja lennukeeldu selle linna kohal. Enamik Julgeolekunõukogu liikmetest hääletas resolutsiooni poolt, kuid Venemaa kasutas oma vetoõigust.
Venemaa õhurünnakutega toetatavad Süüria valitsusväed üritavad vallutada Ida-Aleppot, mis on mässuliste üksuste raudses haardes.


description: Suurbritannias jäi Londoni idaosas jäi turvakaamerlindile intsident, kus autojuht sõitis otsa perekonnale. 50-aastane naine ja 12-aastane poiss ning 11-aastane tüdruk paistati kokkupõrke käigus õhku ja nad said tõsiseid vigastusi.

title: Karm õnnetus Londonis: autojuht sõitis tervele teed ületanud perele otsa


description: Vene riigiduuma ratifitseeris täna Vene-Süüria leppe, mille kohaselt jäävad Vene õhujõud tähtajatult Süüriasse.

title: Vene riigiduuma kiitis heaks sõjalennukite jätmise Süüriasse


description: Leedu seimivalimiste esimene voor näitas, et ühiskond on väsinud erakondi raputavatest skandaalidest, ütles täna riigi president Dalia Grybauskaitė.

title: Grybauskaitė: Leedu valijad tahavad muutusi

maintext:
«Tegelikult näitasid valijad esimeses voorus, et seimi koosseis muutub tugevasti, et suur hulk valitseva koalitsiooni partnereid seimi ei pääse või vahetatakse välja,» ütles president raadiousutluses.
Tema sõnul on vähemalt 54 praeguse seimi liikme tagasivalimata jäämine tõenäoliselt rekordiline ja väga märkimisväärne muutus seimis.
«End häbistanud ja läbikukkunud erakondade juhid astuvad üksteise järel tagasi. Sel viisil pälvisid suurima usalduse kaks erakonda, mis ei ole viimased neli aastat võimul olnud. See tähendab, et inimesed on väsinud poliitikutest ja erakondadest, mida pidevalt raputavad skandaalid. Loomulikult tähendab see, et valijad tahavad muutusi. See on väga hea, sest elu muutub, Leedu muutub, tekivad väljakutsed ja neile tuleb püüda vastata ning Leedu on tõepoolest küps vastustustundliku ja läbipaistva valitsuse võimuletulekuks, läbipaistvaks riigivalitsemiseks. See on muutunud möödapääsmatuks,» ütles riigipea.
Grybauskaitė kinnitas, et tal ei ole praegu õigust arutleda tulevase valitsuskoalitsiooni üle, sest selle otsustavad valijad valimiste teises voorus.
Esialgsetel andmetel on pärast valimiste esimest vooru juhtkohal Isamaaliit- Leedu Kristlikud Demokraadid (konservatiivid), kes said 21,66 protsenti häältest. Erakonnal on juba 20 seimikohta. Neist jääb napilt maha Talurahva ja Roheliste Liit 21,55 protsendi häälte ja 19 kohaga. Kolmandal positsioonil on sotsiaaldemokraadid 14,43 protsendi häälte ja 13 kohaga.
Opositsioonilise Liberaalse Liikumise poolt hääletas 9,04 protsenti valijaid ja nad saavad 8 kohta, Leedu Poolakate Valimisaktsiooni ja Kristlike Perede Liidu poolt 5,49 protsenti (viis kohta). Kord ja Õiglus sai 5,33 protsenti valijate häältest ja samuti viis kohta.
Leedu seimi valimiste teine voor toimub 23. oktoobril, kus ühemandaadilistes ringkondades jagatakse ära 68 seimikohta. Kolmes ühemandaadilises ringkonnas valiti saadik juba esimeses voorus. Leedu seimis on 141 kohta.


description: Gruusia parlamendivalimiste teises voorus saatis taas suur edu valitsusparteid Gruusia Unistus, selgus lävepakuküsitlustest.

title: Gruusia parlamendivalimiste teises voorus saatis edu valitsusparteid

maintext:
Herkel: Gruusia valimiseelne õhustik ei olnud varasemast pingevabam
Vabaerakonna esimees Andres Herkel kirjutab oma blogis, et kuigi Gruusia valitsusmeelsete allikate kinnitusel oli riigi parlamendivalimiste-eelne õhustik varasemast pingevabam, ei kinnitanud seda paraku viimaste päevade intsidendid.


description: Venemaal on tekkinud mitmeid küsimusi seoses Donbassi konfliktipiirkonnast naasvate võitlejatega ning mõnede ekspertide väitel on äsja loodud Donbassi vabatahtlike liidu näol tegu «eraturvafirmaga», mille abil Kreml üritab kogemusi omandamas käinud meestele rakendust leida.

title: ERR Moskvas: Venemaal otsitakse Donbassist naasvatele võitlejatele rakendust


description: Kreeka politsei kasutas täna pipragaasi pensionäride vastu, kes avaldasid meelt seoses riikliku vanaduspensioni vähendamisega.

title: Kreeka politsei kasutas pensionäride vastu pipragaasi


description: Türgi politsei pidas kinni opositsioonilise ajalehe Cumhuriyet peatoimetaja, teatas täna riiklik meedia, telekanal CNN Türk lisas, et lehe ajakirjanike ja juhtide suhtes on väljastatud 13 vahistamiskäsku.

title: Türgi politsei võttis opositsiooniajalehe peatoimetaja kinni

maintext:
Uudisteagentuuri Anadolu andmeil võeti kinni peatoimetaja Murat Sabuncu.
Lisaks otsivad võimud taga lehe nõukogu esimeest Akin Atalayd ning ajakirjanik Guray Ozi, vahendas uudisteagentuur Anadolu. Päevalehe sõnul on Oz juba kinni peetud, kuid ei ole teada, miks korrakaitsjad päevalehe töötajaid taga otsivad.